**JAVNI RAZPIS ZA SPODBUJANJE RAZVOJA PROJEKTOV ZADRUŽNIŠTVA IN SOCIALNE EKONOMIJE 2023-2024**

**RAZPISNA DOKUMENTACIJA**

**April 2023**

**KAZALO**

[*1 PRAVNE PODLAGE 3*](#_Toc131518592)

[*2 NAZIV IN SEDEŽ ORGANA, KI RAZPISUJE SREDSTVA 3*](#_Toc131518593)

[*3 NAMEN JAVNEGA RAZPISA 3*](#_Toc131518594)

[*4 CILJ JAVNEGA RAZPISA 4*](#_Toc131518595)

[4.1 Splošni in specifični cilji javnega razpisa 5](#_Toc131518596)

[*5 PREDMET JAVNEGA RAZPISA 5*](#_Toc131518597)

[*6 KAZALNIKI JAVNEGA RAZPISA 6*](#_Toc131518598)

[*7 PRIJAVITELJI OZIROMA KONČNI PREJEMNIKI JAVNEGA RAZPISA 7*](#_Toc131518599)

[*8 PREVERJANJE IN DOKAZOVANJE SPLOŠNIH IN POSEBNIH POGOJEV ZA KANDIDIRANJE 7*](#_Toc131518600)

[8.1 Pogoji javnega razpisa 8](#_Toc131518601)

[*9 SPECIFIČNI POGOJI, KI SE NANAŠAJO NA IZVEDBO POSAMEZNEGA SOFINANCIRANEGA PROJEKTA 11*](#_Toc131518602)

[*10 SODELOVANJE Z DRUGIMI DELEŽNIKI 11*](#_Toc131518603)

[*11 FINANCIRANJE 11*](#_Toc131518604)

[11.1 Okvirna višina sredstev javnega razpisa 11](#_Toc131518605)

[11.2 Višina zaprošenih sredstev 12](#_Toc131518606)

[11.3 Način dodeljevanja sredstev 12](#_Toc131518607)

[*12 DOLOČILA O UPRAVIČENIH STROŠKIH IN ZAHTEVAH SHEM DRŽAVNE POMOČI 12*](#_Toc131518608)

[*13 UPRAVIČENI STROŠKI JAVNEGA RAZPISA 13*](#_Toc131518609)

[13.1 Obvezna uporaba pravil javnega naročanja 14](#_Toc131518610)

[13.2 Stroški plač in povračil stroškov v zvezi z delom (SSE) 15](#_Toc131518611)

[13.3 Stroški storitev zunanjih izvajalcev 16](#_Toc131518612)

[13.4 Stroški informiranja in komuniciranja 17](#_Toc131518613)

[13.5 Stroški nakupa opreme in drugih opredmetenih osnovnih sredstev 18](#_Toc131518614)

[13.6 Posredni stroški v pavšalnem znesku 15 % stroškov plač in povračil stroškov v zvezi z delom 19](#_Toc131518615)

[*14 OBDOBJE PORABE DODELJENIH SREDSTEV 19*](#_Toc131518616)

[*15 POSTOPEK IZBORA PRIJAVITELJEV 20*](#_Toc131518617)

[15.1 Rok in način oddaje vloge na javni razpis 20](#_Toc131518618)

[15.2 Število predloženih vlog 21](#_Toc131518619)

[15.3 Odpiranje vlog 21](#_Toc131518620)

[*16 POPOLNOST VLOG IN DOPOLNJEVANJE 21*](#_Toc131518621)

[*17 STROKOVNO OCENJEVANJE POPOLNIH VLOG 22*](#_Toc131518622)

[*18 MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV 23*](#_Toc131518623)

[*19 OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI 36*](#_Toc131518624)

[*20 ZAHTEVE GLEDE INFORMIRANJA IN OBVEŠČANJA 37*](#_Toc131518625)

[*21 ZAHTEVE GLEDE SPREMLJANJA KAZALNIKOV, CILJEV IN REZULTATOV PROJEKTA 37*](#_Toc131518626)

[*22 PRAVNO VARSTVO 37*](#_Toc131518627)

[*23 VAROVANJE OSEBNIH PODATKOV IN POSLOVNA SKRIVNOST 37*](#_Toc131518628)

[*24 POGOJI ZA SPREMEMBO JAVNEGA RAZPISA 38*](#_Toc131518629)

[*25 RAZPISNA DOKUMENTACIJA IN DODATNE INFORMACIJE 38*](#_Toc131518630)

[*26 NAVODILA ZA IZPOLNJEVANJE 38*](#_Toc131518631)

[26.1 Seznam prijavnih obrazcev in prilog 38](#_Toc131518632)

[26.2 Seznam prijavnih obrazcev in prilog 39](#_Toc131518633)

## PRAVNE PODLAGE

Osnovo za izvedbo javnega razpisa predstavljajo naslednje pravne podlage:

* Zakon o javnih financah (Uradni list RS, št. 11/11 – uradno prečiščeno besedilo, 14/13 – popr., 101/13, 55/15 – ZFisP, 96/15 – ZIPRS1617, 13/18, 195/20 – odl. US in 18/23 – ZDU-1O),
* Uredba o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* Proračun Republike Slovenije za leto 2023 (Uradni list RS, št. 187/21 in 150/22),
* Zakon o izvrševanju proračunov Republike Slovenije za leti 2023 in 2024 (Uradni list RS, št. 150/22),Pravilnik o postopkih za izvrševanje proračuna Republike Slovenije (Uradni list RS, št. 50/07, 61/08, 99/09 – ZIPRS1011, 3/13, 81/16, 11/22, 96/22, 105/22 – ZZNŠPP in 149/22),
* Zakon o podpornem okolju za podjetništvo (Uradni list RS, št. 102/07, 57/12, 82/13, 17/15, 27/17 in 13/18 – ZSInv),
* Zakon o socialnem podjetništvu (Uradni list RS, št. 20/11, 90/14 – ZDU-1I in 13/18),
* Zakon o preprečevanju omejevanja konkurence (Uradni list RS, št. 130/22),
* Sporočilo komisije Evropskemu parlamentu, Svetu, Evropskemu ekonomsko-socialnemu odboru in odboru regij: Ustvarjanje gospodarstva po meri ljudi: akcijski načrt za socialno gospodarstvo (9.12.2021, COM(2021) 778 final),
* Strategija razvoja Slovenije 2030 (sprejeta s strani Vlade Republike Slovenije 2. 12. 2017),
* Uredba o postopku, merilih in načinih dodeljevanja sredstev za spodbujanje razvojnih programov in prednostnih nalog (Uradni list RS, št. 56/11),
* Uredba Komisije (EU) št. 1407/2013 z dne 18. decembra 2013 o uporabi členov 107 in 108 Pogodbe o delovanju Evropske unije pri pomoči de minimis (UL L št. 352 z dne 24. 12. 2013, str. 1), zadnjič spremenjena z Uredbo Komisije (EU) 2020/972 z dne 2. julija 2020 o spremembi Uredbe (EU) št. 1407/2013 v zvezi s podaljšanjem njene veljavnosti in o spremembi Uredbe (EU) št. 651/2014 v zvezi s podaljšanjem njene veljavnosti in ustreznimi prilagoditvami (UL L št. 215 z dne 7. 7. 2020, str. 1), ,
* Shema de minimis pomoči »Program izvajanja finančnih spodbud MGRT – de minimis« (št. priglasitve: M001-2399245-2015, 14. 5. 2015, čistopis 9. 5. 2016 (I), sprememba 10. 11. 2020 (II) in sprememba 9. 1. 2023 (III); trajanje sheme: do 31. 12. 2023) (v nadaljevanju: shema de minimis),
* Program izvajanja finančnih spodbud Ministrstva za gospodarski razvoj in tehnologijo 2015-2020, št. 3030-14/2015/8 z dne 22. 4. 2015 z vsemi spremembami.

## NAZIV IN SEDEŽ ORGANA, KI RAZPISUJE SREDSTVA

Republika Slovenija, Ministrstvo za gospodarstvo, turizem in šport, Kotnikova ulica 5, 1000 Ljubljana (v nadaljnjem besedilu: ministrstvo). Ministrstvo nastopa pri izvedbi tega javnega razpisa v vlogi nosilnega organa in izvajalca javnega razpisa.

## NAMEN JAVNEGA RAZPISA

**Namen** javnega razpisa je spodbujanje razvoja projektov zadružništva in socialne ekonomije ter izboljšanje oziroma oblikovanje ponudbe blaga in storitev z družbenim učinkom.

Podprti bodo projekti, ki bodo razvijali gospodarske[[1]](#footnote-1) dejavnosti v skladu z načeli socialne ekonomije ter bodo kot rezultat projekta na trgu ponudili nove, izboljšane storitve oziroma blago na področjih, ki jih opredeljuje Strategija razvoja Slovenije 2030[[2]](#footnote-2). Projekte lahko izvajajo prijavitelji samostojno ali v partnerstvu z največ enim projektnim partnerjem.

Socialna ekonomija vključno z zadrugami prispeva k ustvarjanju in ohranjanju kakovostnih delovnih mest, k socialni vključenosti prikrajšanih skupin in njihovemu vključevanju na trg dela ter enakim možnostim za vse, je gibalo trajnostnega gospodarskega in industrijskega razvoja, spodbuja dejavno udeležbo državljanov v družbi, ima pomembno vlogo pri zagotavljanju socialnih storitev ter oživljanju podeželskih in redko poseljenih območij, zato lahko tudi bistveno prispeva k razvojnim ciljem Slovenije, ki so v tem javnem razpisu opredeljeni kot področja na katerih bodo podprti projekti.

Načela socialne ekonomije[[3]](#footnote-3) so za potrebe tega javnega razpisa povzeta po Akcijskemu načrtu za socialno gospodarstvo[[4]](#footnote-4) Evropske komisije, in sicer so opredeljena kot:

* dajanje prednosti ljudem in socialnemu in/ali okoljskemu namenu pred dobičkom,
* ponovno vlaganje dobička in presežkov v izvajanje dejavnosti v interesu članov/uporabnikov (»skupni interes«) ali širše družbe (»splošni interes«) ter
* demokratično in/ali participativno upravljanje.

Družbeni učinki so za potrebe tega javnega razpisa opredeljeni kot kratkoročne ali dolgoročne spremembe, ki so (oziroma bodo) posledica izvedenih aktivnosti prijavitelja ter ustvarjajo pozitivno družbeno spremembo na izbranem področju delovanja oziroma širše. Pri oceni družbenih učinkov aktivnosti projekta se upoštevajo tako pozitivni kot negativni dosežki. Za lažje opredeljevanje družbenih učinkov je prijaviteljem na voljo predlog modela za merjenje družbenih učinkov: <https://www.gov.si/teme/socialno-podjetnistvo/>.

## CILJ JAVNEGA RAZPISA

**Cilj** javnega razpisa je podpreti predvidoma 10 pilotnih projektov, ki bodo z razvojem ali širitvijo gospodarske dejavnosti, skladno z načeli socialne ekonomije in zadružništva prispevali k ustvarjanju pozitivnih družbenih učinkov, širitvi ponudbe na trgu ter oblikovali poslovne modele, ki bodo zagotavljali trajno izvajanje v projektu razvite storitve oziroma zagotovili trajno ponudbo v projektu razvitega blaga na trgu.

Družbene učinke v sklopu projekta bodo do konca posameznega koledarskega leta izvajanja projekta lahko prijavitelji dokazovali s posredovanjem izpolnjenega modela za merjenje družbenih učinkov oziroma poročila, ki ga generira predmetni model ali z drugim mednarodno uveljavljenim ter javno dostopnim modelom za merjenje družbenih učinkov (npr. SRIO - Social Return on Investment), ki ga uporabljajo pri svojem delovanju.

Z javnim razpisom bodo finančno podprti subjekti socialne ekonomije, kot jih opredeljuje Zakon o socialnem podjetništvu (v nadaljevanju: ZSocP), ki bodo s projektnimi aktivnostmi sledili poslovnemu modelu usmerjenemu v reševanje družbenih, okoljskih, gospodarskih in drugih problemov oziroma razvoju družbenih inovacij ter bodo posledično prispevali k razvoju zadružništva in socialne ekonomije v Sloveniji.

Za doseganje cilja razpisa mora prijavitelj, ki ni registrirano socialno podjetje ali/in zadruga skupaj s projektnim partnerjem[[5]](#footnote-5) in tretjim deležnikom oblikovati nov poslovni subjekt, tj. zadrugo ali zadrugo s statusom socialnega podjetja. Če prijavitelj kandidira na javnem razpisu samostojno, mora z dvema neodvisnima deležnikoma oblikovati nov poslovni subjekt, tj. zadrugo ali zadrugo s statusom socialnega podjetja.

Nov poslovni subjekt mora biti oblikovan najkasneje do dne oddaje zadnjega zahtevka za izplačilo v sklopu projektnih aktivnosti, predvidoma oktobra 2024. Ustanovitev novega poslovnega subjekta mora bit razvidna iz poslovnega registra Slovenije ali dokazana s predložitvijo veljavnega Akta o ustanovitvi. Ponudbo tj. blago ali storitev razvito v sklopu projekta, v primeru ustanovitve novega poslovnega subjekta – zadruge, na trgu zagotavlja novoustanovljeni subjekt, na katerega se lahko prenese tudi v projektu kupljena oprema skladno z veljavno zakonodajo in računovodskimi standardi.

* 1. Splošni in specifični cilji javnega razpisa

V skladu z ZSocP, so splošni cilji javnega razpisa naslednji:

* krepitev sposobnosti subjektov socialne ekonomije za reševanje družbenih, okoljskih, gospodarskih in drugih problemov,
* spodbujanje razvoja družbenih inovacij,
* zagotavljanje dodatne ponudbe blaga in storitev v javnem interesu,
* razvoj novih možnosti zaposlovanja oziroma socialne vključenosti in reintegracije ranljivih ciljnih skupin.

Specifični cilji javnega razpisa so naslednji:

* predvidoma 10 podprtih projektov;
* predvidoma 10 novih ali nadgrajenih poslovnih modelov, ki sledijo načelom socialne ekonomije in/ali zadružništva,
* predvidoma 10 novo razvitih/nadgrajenih storitev oziroma produktov aktivnih na trgu,
* predvidoma 10 ali več preverljivih in dokazljivih pozitivnih družbenih učnikov, ki jih generira socialne ekonomija.

## PREDMET JAVNEGA RAZPISA

**Predmet** javnega razpisa je sofinanciranje projektov zadružništva in socialne ekonomije, ki bodo usmerjeni v razvoj novih storitev in blaga na trgu oziroma njihovo bistveno nadgradnjo, in sicer bo sofinanciran največ en projekt na posameznem področju, ki ga določa Strategija razvoja Slovenije 2030. Prijavitelj lahko tako odda največ eno vlogo na javni razpis oziroma vsebinski sklop. Področja izvajanja projektov so opredeljena v nadaljevanju, pri tem so podani primeri vsebinskih usmeritev projektov.

1. Zdravo in aktivno življenje

To so projekti za izboljšanje življenjskih pogojev starostnikov, ponudbe zdravstvene in celostne oskrbe, promocijo zdravega življenjskega sloga, duševnega zdravja, enakosti spolov, krepitev kompetenc na področju zdravja, migracij, izobraževanja, kulture, izboljšanje bivalnega okolja in urejenosti prostora, dostopnosti in vključenosti v družbo za invalide ipd.

2. Znanje in spretnosti za kakovostno življenje in delo

To so projekti za razvoj znanja in spretnosti, vseživljenjskega učenja, usposabljanja in izobraževanja, izboljšanje različnih funkcionalnih pismenosti s poudarkom na digitalizaciji, razvoj znanosti in raziskav ter povezovanje izobraževalnega sistema z gospodarstvom ipd.

3. Dostojno življenje za vse

To so projekti za zmanjševanje tveganja revščine in socialne izključenosti, varstvo ter zaščito otrok, krepitev sodelovanja, solidarnosti in prostovoljstva, tudi s spodbujanjem družbenih inovacij, odpravljanje različnih oblik diskriminacij ipd.

4. Kultura in jezik kot temeljna dejavnika nacionalne identitete

To so projekti za razvoj jezika, kulture, ohranjanje kulturne in naravne dediščine ter varovanje kulturne raznolikosti, spodbujanja kulturnega udejstvovanja in dostopnosti kulturnih vsebin, omogočanja odprtega dostopa do jezikovnih orodij, virov ter kulturnih vsebin vsem, sodelovanja med gospodarstvom in kulturo, ustvarjalnosti in ustvarjalnih industrij ter raziskovalne umetnosti ipd.

5. Gospodarska stabilnost

To so projekti za spodbujanje trajnostnega in vključujočega gospodarskega razvoja, ki bo omogočal, krepitev funkcionalnih regij kot razvojnih in gospodarskih celot, razvoja nebančnih segmentov finančnega sistema, internacionalizacije oziroma čezmejnega sodelovanja ipd.

6. Konkurenčen in družbeno odgovoren podjetniški in raziskovalni sektor

To so projekti za razvoj znanosti in raziskav ter njihov prenos v gospodarstvo, višanja kakovosti življenja, vključevanja raziskovalnih organizacij v mednarodno okolje, spodbujanja podpornega okolja za socialno ekonomijo in zadružništvo, sodelovanja znanosti in umetnosti, povečevanja družbene in okoljske odgovornosti podjetij in raziskovalnih organizaciji ipd.

7. Vključujoč trg dela in kakovostna delovna mesta

To so projekti za ustvarjanje kakovostnih delovnih mest, ki ustvarjajo višjo dodano vrednost, so okoljsko odgovorna ter zagotavljajo ustrezne pogoje in plačilo ter kakovostno delovno okolje, spodbujanje vključenosti prikrajšanih in podpovprečno zastopanih skupin na trg dela, prilagajanje delovnih mest in organizacije dela demografskim spremembam in podnebnim spremembam ipd.

8. Nizko-ogljično krožno gospodarstvo

To so projekti za povezovanje različnih deležnikov za prehod v krožno gospodarstvo, spodbujanje (družbenih) inovacij, oblikovanje in uporabo informacijsko-komunikacijskih tehnologij za razvoj novih poslovnih modelov in proizvodov za učinkovito rabo surovin, energije ter prilagajanje poslovnih modelov na podnebne spremembe ipd.

9. Trajnostno upravljanje naravnih virov

To so projekti za trajnostno upravljanje naravnih virov, preprečevanje čezmernega onesnaževanja vseh sestavin okolja, ohranjanje visoke stopnje biotske raznovrstnosti in kakovosti naravnih vrednot ipd.

10. Zaupanja vreden pravni sistem

To so projekti za varovanje človekovih pravic in temeljnih svoboščin, odpravljanje diskriminacije in zagotavljanje enakih možnosti na nacionalni, regionalni in globalni ravni, izvajanje preventivnih nalog za zmanjševanje tveganj za nastanek sporov ipd.

11. Varna in globalno odgovorna Slovenija

To so projekti za vzpostavitev ali zagotavljanje kibernetske in informacijske varnosti ter odzivanja na hibridne grožnje, krepitev zmogljivosti za celovito obvladovanje naravnih in drugih nesreč, upravljanje migracijskih tokov ipd.

12. Učinkovito upravljanje in kakovostne javne storitve

To so projekti za razvoj sodelovanja med državljani, zaposlenimi in institucijami, krepitev zaupanja v institucije s spoštovanjem načela »pravila enaka za vse«, ničelno toleranco do korupcije, transparentnostjo podatkov in storitev ter stabilnostjo okolja in kakovostjo predpisov, razvoj participativne demokracije ipd.

## KAZALNIKI JAVNEGA RAZPISA

**Kazalnike** projekta prijavitelj ter, v primeru konzorcijskega partnerstva, projektni partner izbereta sama. Pri tem mora prijavitelj ter projektni partner izbrati kazalnike, ki neposredno prispevajo k doseganju cilja projekta, so smiselno opredeljeni in realno dosegljivi v predvidenem času. Jasno morata določiti tudi načine za preverjanje doseganja kazalnikov.

Prijavitelj mora tako v vlogi popolnoma jasno numerično ter vsebinsko opredeliti kazalnik ali kazalnike ter določiti jasne mejnike za doseganje le-tega ter načine za njegovo merjenje.

Kazalniki se določijo na nivoju projekta in ne za posamezno pravno osebo, ki projekt izvaja. Izbrane kazalnike, ki so z izborom projekta potrjeni, v teku izvajanja projekta ni mogoče vsebinsko spreminjati. Le v primeru višje sile in utemeljenih razlogov ter ob predhodni potrditvi ministrstva, je mogoče zmanjšati njihov obseg (npr. št. uporabnikov izdelka).

*Primer izbora kazalnikov, v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov. Pri tem prijavitelj načrtuje izdelavo kuhinjskega elementa prilagojenega potrebam izbrane ciljne skupine. Posledično izbere kazalnik število proizvedenih novih prilagojenih kuhinjskih elementov do 31. 12. 2023 in število uporabnikov izdelka do 31. 6. 2024. Pri tem kot način merjenja opredeli merjenje števila izdelani elementov - proizvodov ter število prodanih izdelkov, te dokazuje z verodostojnimi listinami, npr. računi, dobavnicami ipd., kar podkrepi z dejstvom, da bo zaradi doseženega kazalnika izbranemu/doseženemu številu uporabnikov neposredno izboljšal življenjske pogoje na domu, posledično glede zadovoljstva za dokazovanje družbenih učinkov izvede anketo med uporabniki.*

## PRIJAVITELJI OZIROMA KONČNI PREJEMNIKI JAVNEGA RAZPISA

Na javni razpis se skladno s pogoji le-tega lahko prijavijo subjekti socialne ekonomije, opredeljeni v ZSocP, tj. registrirana socialna podjetja, zadruge, invalidska podjetja, zaposlitveni centri in nevladne organizacije (društva, zavodi, ustanove), ki niso ustanovljeni izključno z namenom pridobivanja dobička, s sedežem ali poslovno enoto ali podružnico v Republiki Sloveniji, ki so kot pravna oseba registrirani tudi za opravljanje gospodarske dejavnosti. Pri tem javni razpis, kot pogoj za prijavitelje s pravnoorganizacijskimi oblikami društva, zavodi, ustanove določa, da imajo status nevladne organizacije v javnem interesu, pridobljen skladno z določili Zakona o nevladnih organizacijah (Uradni list RS, št. 21/18).

Prijavitelji morajo biti registrirani za opravljanje dejavnosti iz prejšnjega odstavka najkasneje na dan oddaje vloge (upošteva se datum registracije na sodišču oziroma pri pristojnem organu).

Na javni razpis se ne morejo prijaviti podjetja v javni lasti. Za podjetje v javni lasti se štejejo podjetja, kjer ima država ali lokalna skupnost 25 % ali več kot 25 % kapitala ali glasovalnih pravic.

## PREVERJANJE IN DOKAZOVANJE SPLOŠNIH IN POSEBNIH POGOJEV ZA KANDIDIRANJE

Za kandidiranje na javnem razpisu je potrebno oddati vlogo z vso potrebno dokumentacijo v pisni obliki. Vloga prijavitelja mora izpolnjevati vse pogoje javnega razpisa. Ministrstvo bo pogoje preverjalo na podlagi navedb v vlogi in prilogah, v javno dostopnih evidencah ali pa po potrebi zahtevalo dodatne obrazložitve in/ali dokazila s strani prijavitelja. V kolikor dokazila niso predložena v roku, ki ga določi ministrstvo, se šteje, da pogoj ni izpolnjen. Izpolnjevanje pogojev mora izhajati iz vsebine celotne vloge. Če vloga ne bo izpolnjevala vseh pogojev javnega razpisa, se bo s sklepom zavrnila.

Glede izpolnjevanja razpisnih pogojev prijavitelj (in v primeru konzorcija, projektni partner) podpiše izjavo (Obrazec št. 3 oziroma 4, ki je del razpisne dokumentacije), s katero pod kazensko in materialno pravno odgovornostjo potrdi izpolnjevanje in sprejemanje razpisnih pogojev za kandidiranje na tem javnem razpisu.

V primeru, da ministrstvo ugotovi, da je prijavitelj (in v primeru konzorcija, projektni partner) v vlogi navajal napačne podatke ali da je podpisal lažno izjavo v obrazcu, vlogo zavrne.

Če se neizpolnjevanje pogojev ugotovi po izdaji sklepa o izboru vloge, se pogodba o sofinanciranju ne bo podpisala, sklep o izboru vloge pa se odpravi.

V primeru, da se neizpolnjevanje pogojev ugotovi po podpisu pogodbe o dodelitvi sredstev, lahko ministrstvo odstopi od pogodbe o dodelitvi sredstev, pri čemer bo izbrani prijavitelj dolžan vrniti že prejeta sredstva skupaj z zakonskimi zamudnimi obrestmi od dneva nakazila sredstev na njegov transakcijski račun do dneva vračila sredstev, skladno s pozivom ministrstva.

Za izvedbo postopka obravnave vlog (preverjanje pogojev, ocenjevanje, priprava sklepov itd.) je imenovana strokovna komisija za izvedbo javnega razpisa (v nadaljevanju: strokovna komisija). Za vse pravočasne, pravilno označene in formalno popolne vloge (v nadaljevanju: formalna popolnost vloge) strokovna komisija najprej preveri, ali vloga izpolnjuje vse pogoje razpisa. Če ugotovi, da vloga ne izpolnjuje vseh pogojev javnega razpisa, nadaljnjega ocenjevanja po merilih strokovna komisija ne izvede, vloga prijavitelja pa se zaradi neizpolnjevanja pogojev zavrne.

* 1. Pogoji javnega razpisa

Navedene pogoje iz 8.1.1. točke javnega razpisa prijavitelj oziroma projektni partner dokazuje, kot izhaja iz spodnje preglednice.

Vse spodaj navedene pogoje morata v primeru konzorcijskega partnerstva izpolnjevati tako prijavitelj kot projektni partner, razen pogoja št. 5, ki velja le za prijavitelja. V primeru, da se na javni razpis prijavlja zgolj prijavitelj mora izpolnjevati vse spodaj navedene pogoje.

Ne glede na to ali se na javni razpis prijavlja prijavitelj sam ali s partnerjem, pa velja, da mora(ta) izpolnjevati pogoje na dan oddaje na javni razpis, z izjemo pogoja št. 5, ki ga mora prijavitelj izpolnjevati na dan 1. 3. 2023.

| Zaporedna številka | SPLOŠNI POGOJI ZA PRIJAVITELJE IN PROJEKTNE PARTNERJE | DOKAZILO IN NAČIN PREVERJANJA |
| --- | --- | --- |
| 1. | Prijavitelj / projektni partner je: * socialno podjetje, registrirano skladno z določili Zakona o socialnem podjetništvu ali
* nevladna organizacija, ki ima podeljen status nevladne organizacije v javnem interesu, skladno z določili Zakona o nevladnih organizacijah (Uradni list RS, št. 21/18) ali
* invalidsko podjetje ali zaposlitveni center registriran skladno z Zakonom o zaposlitveni rehabilitaciji in zaposlovanju invalidov (Uradni list RS, št. 16/07 - uradno prečiščeno besedilo, 87/11, 96/12 – ZPIZ-2, 98/14 in 18/21) ali
* zadruga, registrirana skladno z Zakonom o zadrugah (Uradni list RS, št. 97/09 – uradno prečiščeno besedilo in 121/21).
 | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja.Izpolnjevanje pogoja preveri ministrstvo v bazi AJPES in/ali GVIN in/ali OPSI. |
| 2. | Prijavitelj / projektni partner je nepridobitna pravna oseba in ima v ustanovitvenem aktu določen neprofitni značaj, tj. ni ustanovljen izključno z namenom pridobivanja dobička ali premoženja in presežke prihodkov nad odhodki vlaga v izvajanje (lastne) dejavnost. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Priloga št. 6: Kopija veljavnega ustanovitvenega ali drugega temeljnega akta z vsemi spremembami in dopolnitvami za prijavitelja in v primeru konzorcija tudi projektnega partnerja.Izpolnjevanje pogoja preveri tudi ministrstvo v ustanovitvenem aktu priloženem vlogi |
| 3. | Prijavitelj / projektni partner ni v javni lasti. Za podjetje v javni lasti se štejejo podjetja, kjer ima država ali lokalna skupnost neposredno 25 % ali več kot 25 % kapitala ali glasovalnih pravic. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja.Izpolnjevanje pogoja preveri tudi ministrstvo v bazi GVIN. |
| 4. | Prijavitelj / projektni partner ima v ustanovitvenem aktu določeno demokratično in/ali participativno upravljanje, tj. * v primeru članskih organizacij, ne glede na določbe posebnih zakonov, ki urejajo pravni položaj posamezne vrste nepridobitne pravne osebe, člani odločajo po načelu enakopravnosti, torej ima vsak član le po en glas, tudi če je pravna oblika, ki jo je prevzelo podjetje gospodarska družba, pooblastilo članov za odločanje ne temelj samo ali predvsem na njihovem morebitnem kapitalskem deležu in/ali
* v primeru ne-članskih organizacij zaposlene, stranke in deležnike, na katere vpliva njihova dejavnost, vključujejo v odločanje (npr. predstavnik zaposlenih v svetu zavoda ali organu upravljanja).
 | Obrazec 4 A – Izjava prijavitelja ali projektnega partnerja ter kopija ustanovitvenega aktaIzpolnjevanje pogoja preveri tudi ministrstvo v ustanovitvenem aktu priloženem vlogi |
| 5. | Prijavitelj je imel na dan 1. 3. 2023 zaposleno vsaj eno (1) osebo za polni delovni čas.  | Obrazec št. 3: Izjava prijavitelja o izpolnjevanju in sprejemanju razpisnih pogojevPriloga št. 5: Kopija dokazila ZZZS glede števila zaposlenih oseb na dan oddaje vloge |
| 6. | Prijavitelj / projektni partner mora imeti na dan oddaje vloge v Poslovnem registru Slovenije vpisan sedež ali poslovno enoto ali podružnico. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja.Izpolnjevanje pogoja preveri ministrstvo v bazi AJPES  |
| 7. | Prijavitelj / projektni partner na dan oddaje vloge nima neporavnanih zapadlih finančnih obveznosti v višini 50,00 eurov ali več do ministrstva oz. njegovih izvajalskih institucij: Slovenskega podjetniškega sklada, Javne agencije Republike Slovenije za spodbujanje podjetništva, internacionalizacije, tujih investicij in tehnologije in Slovenskega regionalno razvojnega sklada, pri čemer neporavnane obveznosti izhajajo iz naslova pogodb o sofinanciranju iz javnih sredstev in so bile kot neporavnane in zapadle pred tem spoznane z izvršilnim naslovom | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Preverljivo v evidencah ministrstva in izvajalskih organih. |
| 8. | V obdobju zadnjega leta, šteto za nazaj od dne oddaje vloge, prijavitelj / projektni partner nima neporavnanih zapadlih finančnih obveznosti iz naslova obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ (v višini 50 eurov ali več na dan oddaje vloge); šteje se, da prijavitelj, ki je gospodarski subjekt, ne izpolnjuje obveznosti tudi, če na dan oddaje vloge ni imel predloženih vseh obračunov davčnih odtegljajev za dohodke iz delovnega razmerja za obdobje zadnjega leta do dne oddaje vloge. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Obrazec št. 6: Pooblastilo prijavitelja za pridobitev podatkov od Finančne uprave Republike SlovenijeObrazec št. 7: Pooblastilo partnerja za pridobitev podatkov od Finančne uprave Republike Slovenije Preverljivo pri Finančni upravi Republike Slovenije (FURS)V primeru negativnega odgovora FURS se pridobi dodatno pojasnilo prijavitelja in FURS.Prijavitelj poda ministrstvu pooblastilo, s katerim dovoljuje ministrstvu pridobitev zahtevanih podatkov, med katere spadajo tudi podatki iz davčnega registra, ki se smatrajo kot davčna tajnost. |
| 9. | Prijavitelj / projektni partner ni v postopku prisilne poravnave, stečajnem postopku, postopku likvidacije ali prisilnega prenehanja, z njegovimi posli iz drugih razlogov ne upravlja sodišče, ni opustil poslovne dejavnosti in na dan oddaje vloge ni bil v stanju insolventnosti, v skladu z določbami Zakona o finančnem poslovanju, postopkih zaradi insolventnosti in prisilnem prenehanju (Uradni list RS, št. 176/21 – uradno prečiščeno besedilo, 178/21 – popr. in 196/21 – odl. US, 196/21 – odl. US, 157/22 – odl. US in 35/23 – odl. US) in ni v postopku likvidacije po Zakonu o gospodarskih družbah (Uradni list RS, št. 65/09 – uradno prečiščeno besedilo, 33/11, 91/11, 32/12, 57/12, 44/13 – odl. US, 82/13, 55/15, 15/17, 22/19 – ZPosS, 158/20 – ZIntPK-C, 18/21 in 18/23 – ZDU-1O;). | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja.Izpolnjevanje pogoja preveri ministrstvo v bazi AJPES |
| 10. | Prijavitelj / projektni partner ne prejema ali ni v postopku pridobivanja državnih pomoči za reševanje in prestrukturiranje podjetij v težavah po Zakonu o pomoči za reševanje in prestrukturiranje gospodarskih družb in zadrug v težavah (Uradni list RS, št. 5/17) in ni podjetje v težavah skladno z 18. točko 2. člena Uredbe Komisije 651/2014/EU. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Preverljivo v evidencah ministrstva in izvajalskih organih. |
| 11. | Glede prijavitelja / projektnega partnerja ni podana prepoved poslovanja v razmerju do ministrstva v obsegu, kot izhaja iz 35. in 36. člena Zakona o integriteti in preprečevanju korupcije (Uradni list RS, št. 69/11 – uradno prečiščeno besedilo, 158/20, 3/22 – Zdeb in 16/23 – ZZPri).. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Izpolnjevanje pogoja preveri mi13nistrstvo na spletni strani ERAR (http:14//erar.si/omejitve) |
| 12. | Prijavitelj / projektni partner ni v postopku vračanja neupravičeno prejete državne pomoči na podlagi odločbe Evropske komisije, ki je prejeto državno pomoč razglasila za nezakonito in nezdružljivo s skupnim trgom Skupnosti. Šteje se, da prijavitelj naveden pogoj izpolnjuje, če odločba EK še ni dokončna, prijavitelj pa je domnevno nezakonito pridobljena sredstva v ustrezni višini položil na posebni skrbniški račun pri banki in z njimi ne razpolaga. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Izpolnjevanje pogoja preveri ministrstvo na spletni strani https://ec.europa.eu/competition-policy/state-aid/procedures/recovery-unlawful-aid\_en |
| 13. | Prijavitelj / projektni partner za iste že povrnjene upravičene stroške in aktivnosti, ki so predmet sofinanciranja v tem javnem razpisu, ni in ne bo pridobil sredstev iz drugih javnih virov (sredstev evropskega, državnega ali lokalnega proračuna - prepoved dvojnega sofinanciranja). | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Izpolnjevanje pogoja preveri ministrstvo v dostopnih evidencah, tj. preverjanje prejetih državnih pomoči v evidencah MF ter ERAR |
| 14. | Dejanski lastnik(i) podjetja v skladu z 19. členom Zakona o preprečevanju pranja denarja in financiranja terorizma (Uradni list RS, št. 48/22 in 145/22) ni(so) vpleten(i) v postopke pranja denarja in financiranja terorizma. Prijavitelj ali projektni partner je skladno z navedenim zakonom zavezan k vpisu podatkov v Register dejanskih lastnikov (v nadaljevanju: Register), ki ga vodi Agencija Republike Slovenije za javnopravne evidence in storitve. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Izpolnjevanje pogoja preveri ministrstvo v bazi AJPES (https://www.ajpes.si/eRDL/Iskalnik) |
| 15. | Prijavitelj / projektni partner nima neporavnanega vračila preveč izplačane pomoči po pravilu de minimis ali državne pomoči na podlagi predhodnega poziva ministrstva, pristojnega za finance. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Izpolnjevanje pogoja preveri ministrstvo v dostopnih evidencah in iz vloge prijavitelja  |
| 16. | Prijavitelj / projektni partner mora upoštevati pravilo kumulacije državnih pomoči - skupna višina državne pomoči za projekt v zvezi z istimi upravičenimi stroški ne sme presegati največje intenzivnosti pomoči ali zneska državne pomoči, kot jih določajo sheme državnih pomoči, po katerih se izvaja predmetni javni razpis. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja.Izpolnjevanje pogoja preveri ministrstvo v dostopnih evidencah in iz vloge prijavitelja  |
| 17. | Pomoč, prejeta po pravilu de minimis, se ne sme kumulirati z državno pomočjo v zvezi z istimi upravičenimi stroški, če bi se s takšno kumulacijo presegla največja intenzivnost pomoči ali znesek pomoči, določen za posebne okoliščine vsakega primera v Uredbi Komisije 651/2014/EU ali sklepu Komisije. Pomoč de minimis, ki ni dodeljena za določene upravičene stroške ali je navedenim stroškom ni mogoče pripisati, se lahko kumulira z drugo državno pomočjo, dodeljeno na podlagi Uredbe Komisije 651/2014/EU ali sklepa Komisije. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja. Izpolnjevanje pogoja preveri ministrstvo v dostopnih evidencah in iz vloge prijavitelja |
| 18. | Prijavitelj / projektni partner ne sme imeti registrirane glavne dejavnosti na sledečih sektorjih:a) ribištvo in akvakultura, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000,b) primarna proizvodnja kmetijskih proizvodov,c) sektor premogovništva za lažje zaprtje nekonkurenčnih premogovnikov, kakor jo zajema Sklep Sveta 2010/787/EU z dne 10. decembra 2010 (UL L št. 336 z dne 21. 12. 2010, str. 24). | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja.Izpolnjevanje pogoja preveri ministrstvo v dostopnih evidencah in iz vloge prijavitelja |
| 19. | Skupni znesek pomoči, dodeljen enotnemu podjetju, ne sme preseči 200.000,00 EUR de minimis pomoči v katerem koli obdobju zadnjih treh poslovnih let, ne glede na obliko ali namen pomoči ter ne glede na to, ali se pomoč dodeli iz sredstev države, občine ali Unije (pri skupnem znesku pomoči de minimis se upošteva tudi predvideno sofinanciranje po tem razpisu). Omenjeni znesek se zniža na vrednost 100.000,00 EUR za enotna podjetja, ki delujejo v komercialnem cestnem tovornem prometu, ne sme pa se uporabljati za nabavo vozil za cestni prevoz tovora. | Obrazec št. 3: Izjava prijavitelja o izpolnjevanju in sprejemanju razpisnih pogojevObrazec št. 4: Izjava partnerja o izpolnjevanju in sprejemanju razpisnih pogojev – le v primeru projektnega partnerja.Obrazec št. 5: Spisek že odobrenih državnih pomoči oz. pomoči de minimis za prijavitelja in v primeru projektnega partnerstva tudi za partnerja.Izpolnjevanje pogoja preveri ministrstvo v dostopnih evidencah in iz vloge prijavitelja. |

Ministrstvo bo za namen preverjanja izpolnjevanja pogojev poleg od prijavitelja lahko poleg dokazil navedenih v razpisni dokumentaciji za dokazovanje izpolnjevanja pogojev zahtevalo tudi dodatna pojasnila in/ali dokazila ter bo pogoje za kandidiranje preverjalo še na druge načine v kolikor ti ne bodo nedvoumno preverljivi v javnih evidencah ali vlogi.

Za hitrejšo obravnavo vloge vsak prijavitelj/ partner navedena dokazila iz uradnih evidenc priloži sam (npr. dokazilo FURS o poravnanih obveznostih ipd.) ter označi relevantne dele akta o ustanovitvi (npr. določbo o participativnemu/demokratičnemu odločanju).

## SPECIFIČNI POGOJI, KI SE NANAŠAJO NA IZVEDBO POSAMEZNEGA SOFINANCIRANEGA PROJEKTA

Ponudba oziroma blago ali storitev, ki bo razvita v okviru potrjenega projekta, **mora biti nova ali bistveno nadgrajena****.** Pri tem mora biti storitev ali blago **dostopno na trgu do oddaje zadnjega zahtevka za izplačilo ter na voljo uporabnikom oziroma kupcem.** Projekti ne smejo vključevati ponudbe, ki bi neupravičeno podvajala že obstoječe rešitve prijavitelja, partnerja ali drugih subjektov na trgu, kar mora biti razvidno iz vloge na javni razpis. Inovativnost ponudbe bo upoštevana v sklopu ocenjevanja vlog prijaviteljev.

Pri tem se nadgrajena ponudba (blaga in storitev) razume, kot bistvena izboljšava kakovosti in povečane (dodane) vrednosti za uporabnike oziroma kupce ter neposreden oziroma posreden povečan pozitiven vpliv na reševanje družbenih, okoljskih, gospodarskih in drugih problemov, ki izhajajo iz potreb cilje skupine (tj. vključenih deležnikov, uporabnikov ali kupcev) ali izzivov vsebinskega sklopa v katerem prijavitelj (in projekti partner) kandidira na javnem razpisu.

Nova ponudba (blaga in storitev) pa se razume, kot ponudba, ki jo bo kot rezultat projekta na trgu ponudil prijavitelj (in projektni partner) in pred tem ni bila dostopna na trgu ter vključuje nove oblikovalske, tehnične, energetske ali druge rešitve za ciljne skupine, uporabnike in/ali kupce oziroma neposredno odgovarja na izzive vsebinskega sklopa v katerem prijavitelj (in projekti partner) kandidira na javnem razpisu.

## SODELOVANJE Z DRUGIMI DELEŽNIKI

V projektu je zaželeno sodelovanje z različnimi deležniki na lokalni, regionalni ali nacionalni ravni. To pomeni sodelovanje prijavitelja/konzorcija z drugimi pravnimi osebami ne glede na njihov status in pravno obliko (npr. fakultete oziroma raziskovalne institucije, občine, podjetja, javni zavodi, regionalne razvojne agencije, humanitarne organizacije ipd.) in za katere prijavitelj ne more uveljavljati stroškov v okviru prijavljenega projekta.

Sodelovanje različnih deležnikov je zaželeno in bo pri ocenjevanju vlog upoštevano, če bo v vlogi jasno izkazano, da lahko ti s svojo vlogo v projektu pripomorejo k uspešnejšemu doseganju ciljev projekta.Ustreznost vloge deležnikov v projektu bo presojana v sklopu ocenjevanja vloge.

*Npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in je cilj projekta oblikovanje ponudbe, ki bo s pomočjo prilagoditve bivalnih prostorov bistveno pripomogla k izboljšanju kakovosti življenja izbrane cilje skupine in zmanjšala možnost poškodb, lahko prijavitelj sodeluje z občino, ki razpolaga z (javnimi) površinami ali prostori, kjer lahko poizkusno vpelje v projektu razvito ponudbo oziroma inovacijo.*

V okviru posameznega projekta lahko sodeluje več pridruženih partnerjev. Za dokazovanje resnosti namere sodelovanja vlogi priloži pismo podpore (Priloga št. 4: Pisno podpore projektu).

## FINANCIRANJE

* 1. Okvirna višina sredstev javnega razpisa

Predvidena skupna višina sredstev, ki so na razpolago za izvedbo tega javnega razpisa, je 1.500.000 EUR, pri čemer je predvidena razporeditev med leti naslednja:

| SREDSTVA JR | leto 2023 | leto 2024 | SKUPAJ |
| --- | --- | --- | --- |
| PP221057 | 500.000 EUR | 1.000.000 EUR | 1.500.000 EUR |
| SKUPAJ | 500.000 EUR | 1.000.000 EUR | 1.500.000 EUR |

Ministrstvo si pridržuje pravico, da ne sklene pogodb o sofinanciranju v primeru, da za javni razpis nima zagotovljenih sredstev v proračunu ali da, glede na razpoložljiva proračunska sredstva v posameznem letu, predlaga prilagoditev dinamike izplačil ali spremembo višine sofinanciranja.

Pravice porabe so na razpolago na proračunski postavki PP221057 – socialno podjetništvo, EP 2130-18-0001 v obdobju od leta 2023 do leta 2024.

Izplačila ministrstva so odvisna od razpoložljivosti pravic porabe in proračunskih sredstev za ta namen. Če bi bile ukinjene ali zmanjšane pravice porabe, lahko ministrstvo razveljavi javni razpis in izdane sklepe o izboru, ali pa spremeni pogodbeno vrednost oziroma dinamiko izplačil. Če se izbrani prijavitelj ne strinja s predlogom spremembe, se šteje, da odstopa od vloge oziroma od pogodbe.

Dinamika sofinanciranja posamezne podprte investicije bo določena s pogodbo o sofinanciranju v odvisnosti od finančnega načrta izvajanja investicije in od razpoložljivih pravic porabe oz. proračunskih sredstev. Način morebitnega spreminjanja pogodbene dinamike sofinanciranja se določi s pogodbo o sofinanciranju.

Ministrstvo si pridržuje pravico, da javni razpis kadarkoli do izdaje sklepov o (ne)izboru razveljavi, kar bo objavljeno v Uradnem listu Republike Slovenije.

* 1. Višina zaprošenih sredstev

Ministrstvo bo v okviru javnega razpisa posamezno vlogo oziroma projekt sofinanciralo v skupni višini do največ 150.000,00 EUR (brez DDV), najnižja skupna vrednost projekta, ki ga bo ministrstvo sofinanciralo pa je 75.000,00 EUR (brez DDV).

* 1. Način dodeljevanja sredstev

V okviru predmetnega javnega razpisa bodo izbrani projekti sofinancirani za obdobje od najmanj 12 do največ 16 mesecev.

V skladu s pravili zakonodaje s področja javnih financ se bo sofinanciranje projektov izvajalo po principu povračil za že nastale in plačane stroške.

## DOLOČILA O UPRAVIČENIH STROŠKIH IN ZAHTEVAH SHEM DRŽAVNE POMOČI

Izvajanje sofinanciranih projektov po tem javnem razpisu bo v celoti potekala na osnovi priglašene sheme de minimis pomoči »Program izvajanja finančnih spodbud MGRT – de minimis« (št. priglasitve: M001-2399245-2015, 14. 5. 2015, čistopis 9. 5. 2016 (I), sprememba 10. 11. 2020 (II) in sprememba 9. 1. 2023 (III) ; trajanje sheme: do 31. 12. 2023) (v nadaljevanju: shema de minimis).

V zvezi s pomočjo de minimis velja omejitev višine pomoči, kar pomeni, da skupni znesek pomoči, dodeljen enotnemu podjetju na podlagi pravila de minimis, ne sme presegati 200.000,00 EUR v kateremkoli obdobju zadnjih treh poslovnih let (leto odobritve zaprošene pomoči po tem javnem razpisu se upošteva v to obdobje). Omenjeni znesek se zniža na vrednost 100.000,00 EUR za enotna podjetja, ki delujejo v komercialnem cestnem tovornem prometu, ne sme pa se uporabljati za nabavo vozil za cestni prevoz tovora. Skladno z Uredbo Komisije 1407/2013/EU se upošteva definicija enotnega podjetja. Enotno podjetje je definirano kot vsa podjetja, ki so med seboj najmanj v enem od naslednjih razmerij:

* eno podjetje ima večino glasovalnih pravic delničarjev ali družbenikov drugega podjetja,
* eno podjetje ima pravico imenovati ali odpoklicati večino članov upravnega, poslovodnega ali nadzornega organa drugega podjetja,
* pogodba med podjetjema ali določba v njuni družbeni pogodbi ali statutu daje pravico enemu podjetju, da izvršuje prevladujoč vpliv na drugo podjetje,
* eno podjetje, ki je delničar ali družbenik drugega podjetja, na podlagi dogovora samo nadzoruje večino glasovalnih pravic,
* podjetja, ki so v katerem koli razmerju iz prejšnjih alinej preko enega ali več drugih podjetij, so prav tako »enotno« podjetje.

V kolikor bi z zaprošenim zneskom sofinanciranja prijavitelj presegel dovoljeno višino sredstev po shemi de minimis iz prvega odstavka te točke, se vloga prijavitelja ne zavrne, temveč se prijavitelja pozove k opredelitvi, ali lahko razliko v sredstvih zagotovi sam. V kolikor prijavitelj tako zagotovilo poda, se mu za sofinanciranje po shemi de minimis lahko dodelijo sredstva v znesku, ki ga glede na omejitev še lahko prejme. V kolikor prijavitelj takega zagotovila ne poda, se vloga zavrne. Če zaradi znižanja višine zaprošenih sredstev pride do neizpolnjevanja katerega koli pogoja javnega razpisa, se vloga zavrne.

Pomoč se ne sme kumulirati s pomočjo v zvezi z istimi upravičenimi stroški ali pomočjo za isti ukrep za financiranje tveganja, če bi se s takšno kumulacijo presegla največja dovoljena intenzivnost pomoči ali znesek pomoči.

Pomoč se lahko kumulira s pomočjo po pravilu de minimis do dovoljene zgornje meje.

Pomoč de minimis se ne uporablja za nabavo vozil za cestni prevoz tovora.

Pomoč ni dovoljena za aktivnosti, povezane z izvozom, ko je pomoč neposredno vezana na izvožene količine, vzpostavitev in delovanje distribucijskega omrežja ali na druge tekoče izdatke, povezane z izvozno aktivnostjo. Pomoč za kritje stroškov sodelovanja na sejmih, študij ali svetovalnih storitev, potrebnih za uvajanje novega ali obstoječega proizvoda na novem trgu v drugi državi članici ali tretji državi, se ne šteje za pomoč dejavnostim, povezanim z izvozom.

Pomoč ni dovoljena v primerih, kadar je dodelitev pomoči pogojena z obveznostjo, da prejemnik pomoči uporabi doma proizvedeno blago ali storitve ali kadar je odvisna od uporabe domačih proizvodov v breme uvoženih proizvodov. Prav tako pomoč ni dovoljena v primerih, ko bi se prejemnikom pomoči omejevala možnost izkoriščanja rezultatov raziskav, razvoja in inovacij v drugih državah članicah.

Pomoč ni dovoljena, če ima prijavitelj registrirano glavno dejavnost na sledečih izključenih sektorjih:

1. ribištvo in akvakultura, kakor jih zajema Uredba (EU) št. 1379/2013 Evropskega parlamenta in Sveta z dne 11. decembra 2013 o skupni ureditvi trgov za ribiške proizvode in proizvode iz ribogojstva in o spremembi uredb Sveta (ES) št. 1184/2006 in (ES) 1224/2009 ter razveljavitvi Uredbe Sveta (ES) št. 104/2000,
2. primarna proizvodnja kmetijskih proizvodov,
3. predelava in trženje kmetijskih proizvodov, v primerih:
* kadar je znesek pomoči določen na podlagi cene oziroma količine takih proizvodov, ki so kupljeni od primarnih proizvajalcev ali jih je na trg dalo zadevno podjetje ali
* kadar je pomoč pogojena s tem, da se delno ali v celoti prenese na primarne proizvajalce.

Pomoč ni dovoljena za podjetja v težavah kot to določa 18. točka 2. člena Uredbe Komisije 651/2104/EU.

## UPRAVIČENI STROŠKI JAVNEGA RAZPISA

V okviru tega javnega razpisa so upravičeni naslednji stroški:

* + stroški plač in povračil stroškov v zvezi z delom (SSE A),
	+ stroški storitev zunanjih izvajalcev,
	+ stroški informiranja in komuniciranja,
	+ nakup opreme,
	+ posredni stroški v pavšalnem znesku do 15 % stroškov plač in povračil stroškov v zvezi z delom.

Prijavitelji lahko zaprosijo za sofinanciranje do 100 % upravičenih stroškov projekta. **Davek na dodano vrednost ni upravičen strošek.** Znesek upravičenih stroškov brez DDV je osnova za izračun zneska sofinanciranja.

Potrditev sofinanciranja projekta in vloge na javni razpis s sklepom o izboru ne pomeni tudi predhodne odobritve sofinanciranja posameznih upravičenih stroškov, opredeljenih v vlogi. Upravičenost sofinanciranja bo ministrstvo preverjalo v okviru vsakokratne presoje zahtevka za izplačilo, na način in z dinamiko, kot bo opredeljeno v pogodbi o sofinanciranju projekta, in sicer predvsem ob upoštevanju pravnih podlag, navodil, smernic in drugih relevantnih dokumentov (račun, potrdilo o plačilu, slikovno gradivo, druga dokazila o nakupu opreme/izvedbi aktivnosti…).

Stroški so upravičeni:

* če so neposredno povezani z doseganjem cilja projekta,
* če nastanejo in so bili plačani v obdobju upravičenosti (blago dobavljeno oz. storitev opravljena),
* če se računi glasijo na izbranega prijavitelja oziroma projektnega partnerja,
* če ne presegajo intenzivnosti državnih pomoči določeni v točki 13 razpisne dokumentacije,
* če so podprti z dokazili (tj. listinami, ki se glasijo na izbranega prejemnika oziroma projektnega partnerja v točki 13 razpisne dokumentacije).

Izbrani prijavitelj stroške uveljavlja tako, da do v pogodbi določenega roka odda zahtevek za izplačilo, ki vsebuje:

* zahtevek za izplačilo,
* vmesno oziroma končno poročilo o delu na izvedbenem projektu,
* stroškovnik in celotno finančno konstrukcijo izvedbenega projekta,
* dokazila po posameznih vrstah upravičenih stroškov,
* po potrebi dodatna dokazila (dokazila o doseženih kazalnikih, ciljih in rezultatih ipd.).

Poleg dokazil v točki 13 razpisne dokumentacije mora upravičenec ministrstvu posredovati izpolnjen model o merjenju družbenih učinkov in poročilo o doseženih družbenih učinkih, ki ga generira predmetni model ali drugo primerljivo dokazilo ob oddaji prvega zahtevka za izplačilo v novem koledarskem letu oziroma do najkasneje 15. 3. koledarskega leta, ki sledi letu izplačila predhodnega zahtevka za izplačilo.

V primeru, da upravičenec v določenih rokih ne predloži dokazil o upravičenosti stroškov izvedbenega projekta, lahko ministrstvo odstopi od pogodbe in zahteva vračilo že prejetih sredstev skupaj z zakonskimi zamudnimi obrestmi od dneva prejema sredstev do dneva vračila v proračun Republike Slovenije.

Za vsak strošek, pri katerem ministrstvo ob pregledu zahtevka za izplačilo ne najde neposredne povezave med nastankom stroška in izvedbo izvedbenega projekta, ne glede na to, ali ta dejansko obstaja, ali v primerih nejasnosti/dvoma/negotovosti/suma, lahko ministrstvo od upravičenca zahteva dodatna pojasnila, dodatna dokazila ali izjave (npr. fotografije, izpise, izjave, certifikate ipd.), ki dokazujejo nastanek in obstoj stroška za izvedbo izvedbenega projekta. V primeru, da ministrstvo meni, da dodatna dokazila ne nakazujejo v zadostni meri povezave med nastankom stroška in izvedbo izvedbenega projekta kot tudi v primeru neupravičenih stroškov, lahko ministrstvo od upravičenca zahteva zmanjšanje vrednosti zahtevka za izplačilo.

Dokazovanje upravičenosti stroškov je na strani izbranega prijavitelja.

Izbrani prijavitelji morajo zagotoviti hrambo in vpogled v dokumentacijo projekta za preverjanje izvajanja in upravljanja in revizijske postopke. Izbrani prijavitelji so dolžni na poziv vsa dokazila in dokumentacijo zahtevkov za izplačilo predložiti ministrstvu. V primeru, da ministrstvo ob pregledu dokumentacije po izplačilu ugotovi, da so bili zahtevki za izplačilo nepravilni oziroma v njih navedeni stroški nimajo podlage v dejanskih računovodskih listinah oz. v navedenih dokazilih ali da so bili stroški neupravičeni, lahko zahteva vračilo neupravičeno izplačanih sredstev v celoti ali delno, glede na obliko in obseg ugotovljenih nepravilnosti.

* 1. Obvezna uporaba pravil javnega naročanja

Končni prejemniki, ki bodo izvajali projekte v okviru predmetnega javnega razpisa so v skladu z nacionalno zakonodajo zavezani pri svojih aktivnosti spoštovati tudi pravila javnega naročanja, in sicer v primeru, ko so k temu zavezani skladno z 9. členom Zakona o javnem naročanju (Uradni list RS, št. 91/15, 14/18, 121/21, 10/22, 74/22 – odl. US, 100/22 – ZNUZSZS in 28/23, v nadaljevanju: ZJN-3) oziroma v primerih, ki jih določa 23. člen ZJN-3.

*V konkretnem primeru tega javnega razpisa glede na razpisne pogoje, to pomeni, da so končni prejemniki, ki so registrirani kot društva, ustanove ali zavodi ter v primeru, da je ocenjena vrednost blaga ali storitev, ki jo bodo uveljavljali do povračila brez DDV enaka ali višja od 40.000,00 EUR zavezani spoštovati pravila javnega naročanja, saj bo nakup financiran s strani ministrstva oziroma organa Republike Slovenije z več kot 50 odstotnim deležem.*

*V kolikor je zgoraj navedeni prag vrednosti nakupa blaga ali storitev presežen, se vsakega končanega prejemnika, ki je registriran kot društvo, ustanova ali zavod obravnava, kot da je naročnik v skladu z ZJN-3, zato ga mora v celoti upoštevati.*

V kolikor je končni prejemnik naročnik po ZJN-3:

* mora ob uveljavljanju stroška zahtevku za izplačilo predložiti dokumentacijo o izvedbi postopka oddaje javnega naročila v skladu s citiranim zakonom, če vrednost naročila presega zakonsko določene pragove;
* v primeru, da ima določena interna pravila, ki se nanašajo na izvedbo postopka, mora predložiti tudi dokumentacijo o izvedbi postopkov v skladu s svojimi morebitnimi veljavnimi internimi akti, če vrednost naročila ne dosega zakonsko določenih pragov.

Končni prejemnik mora pri načinu določitve vrednosti naročila blaga ali storitev izbrati tisti način določitve vrednosti, ki ne vključuje ti. drobljenja naročil oziroma načina določanja vrednosti, ki bi mu zaradi nižje ocenjene vrednosti naročila omogočila izogib uporabe določil ZJN-3.

V kolikor upravičenec ni naročnik po ZJN-3 mora ob zahtevku za izplačilo predložiti dokumentacijo, iz katere izhaja, da je upošteval temeljna načela ZJN-3 in določila pogodbe o sofinanciranju operacije.

Temeljna načela javnega naročanja so načelo gospodarnosti, učinkovitosti in uspešnosti, načelo zagotavljanja konkurence med ponudniki, načelo transparentnosti, načelo enakopravne obravnave ponudnikov ter načelo sorazmernosti. Spoštovanje temeljnih načel zakona o javnem naročanju pomeni, da se predmet naročila dobi s čim manj sredstvi, ob ustrezni kvaliteti in zadostitvi potreb naročnika.

To se lahko izkaže le na način, da se celoten postopek izbire dokumentira in obrazloži (dokazila o postopku izbire se priloži k zahtevku za izplačilo k dokumentaciji dotičnega računa. V kolikor jih je več, k prvemu priloženemu računu tega izvajalca). Postopek se dokumentira na način, da se zapiše, kako se je preveril trg in/ali so se pridobile primerljive ponudbe. Če se ponudbe niso pridobile, se utemelji razlog, zakaj se niso. Načelo gospodarnosti, učinkovitosti in uspešnosti ne pomeni nujno izbiro najcenejšega ponudnika. Bistveno je, da se upošteva realna/tržna vrednost predmeta naročila. Da se doseže preboj na trgu so pomembni tudi kriteriji kot so kakovost, usposobljenost, doseganje rezultatov ipd.

* 1. Stroški plač in povračil stroškov v zvezi z delom (SSE)

Upravičeni stroški (stroški plač in drugih povračil stroškov v zvezi z delom) v okviru javnega razpisa so določeni kot standardni strošek na enoto (v nadaljevanju SSE), ki vključuje:

* bruto II plače;
* stroške prevoza na delo in prehrane in
* regres.

Višina SSE tako predstavlja stroške dela za zaposlenega, ki bo izvajal naloge projektnega vodenja in/ali upravljanja v okviru izbranega projekta na predmetnem javnem razpisu (v nadaljevanju: zaposleni). Zaposleni lahko dela na projektu polni ali krajši delovni čas. **Na letni ravni (tj. 12 mesecev) zaposleni ne smejo preseči 1720 ur, kar je tudi maksimalno število ur, ki ga lahko za določeno leto upravičenec prijavi za posameznega zaposlenega na projektu,** kar vključuje tudi morebitne nadure. V primeru polovičnega delovnega časa se ta obseg sorazmerno zmanjša na 860 ur**.** Omejitev izhaja iz določil 68.a člena Uredbe št. 1303/2013/EU, ki je bila upoštevana pri pripravi metodologije. Metodologija izračuna standardne lestvice stroška na enoto za stroške dela za osebje na projektu je predstavljena v Prilogi št. 9 (tj. Metodologija izračuna standardne lestvice stroška na enoto za stroške dela za osebje na projektu).

SSE vključuje tudi nadomestila plače v skladu z veljavno zakonodajo, npr. praznik, dopust, boleznine do 30 dni ipd., tj. odsotnosti, ki niso povrnjene iz drugih javnih virov.

Priporoča se, da v primeru projektnega partnerstva vsak partner za vodenje in/ali upravljanje projekta v svoji organizaciji zaposli vsaj eno osebo za polni ali polovični delovni čas.

Povračilo stroškov plač in povračil stroškov v zvezi z delom (SSE) je v sklopu tega javnega razpisa predvideno za opravljanje delovnih nalog vodenja, upravljanja, strateškega razvoja ipd.

**SSE znaša 16,70 EUR/uro za financiranje stroškov plač in povračil stroškov v zvezi z delom zaposlenega na projektu.** Pri tem so do povračila upravičene efektivne ure opravljene na projektu.

V sklopu izvajanja projektnih aktivnosti se lahko pojavijo nepredvidene okoliščine, kot je dolgotrajna bolniška odsotnost, materinski/očetovski dopust, prekinitev delovnega razmerja ipd. V takem primeru se lahko na projekt prerazporedi oziroma zaposli novo osebo, ob predhodnem soglasju ministrstva. Uveljavljanje stroškov odsotnosti za čas dolgotrajne bolniške odsotnosti oziroma drugih dolgotrajnih odsotnostih, ki so povrnjene iz drugih javnih virov niso upravičene do povračila.

Dokazila:

* Pogodba o zaposlitvi IN drug pravni akt (kadar to ni opredeljeno v pogodbi o zaposlitvi), s katerim je zaposlena oseba razporejena na delo na projektu (ob prvem zahtevku za izplačilo in ko pride do spremembe);
* Mesečno poročilo v okviru katerega je treba poročati po aktivnostih in urah (iz poročila mora biti razviden celoten delovni čas zaposlenega na mesec, vključno z odsotnostmi, saj so povračila upravičene le efektivne ure).
	1. Stroški storitev zunanjih izvajalcev

Stroški zunanjih izvajalcev so upravičeni, če so neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta. Pri tem so upravičeni stroški zunanjih izvajalcev po pogodbi o opravljeni storitvi, avtorski ali podjemi pogodbi oziroma za delo preko študentskega servisa.

Stroški zunanjih izvajalcev (storitve, ki jih zagotavljajo tretje osebe) lahko na primer vključujejo:

* svetovalne storitve (pravno, finančno, trženjsko, ipd. svetovanje, storitve inženiringa);
* študije o izvedljivosti projektov, projektna dokumentacija, nadzor in investicijski inženiring;
* prevajalske storitve, lektoriranje in podobno;
* storitve izobraževanja, mentoriranja in usposabljanja;
* analize, študije in načrti z informacijskega področja;
* storitve izdelave študij, raziskav, vrednotenj, ocen, strokovnih mnenj in poročil;
* stroški najema nepremičnin in opreme, v kolikor so namenjeni neposrednemu izvajanju projekta (izvedba delavnic, usposabljanj ipd., ki so del vsebinskih aktivnosti);
* drugi stroški storitev zunanjih izvajalcev, ki so nujno potrebni za izvedbo projekta in so bili predhodno odobreni v vlogi na javni razpis.

Sklepanje podjemnih in avtorskih pogodb s svojimi zaposlenimi ter z osebami, ki pri izbranemu prijavitelju delujejo kot zakoniti zastopnik, člani organov upravljanja ali nadzora, je neupravičen strošek. To pravilo velja tudi v primeru konzorcija, ko projektni partner sklepa podjemne ali avtorske pogodbe z zaposlenimi, zakonitimi zastopniki, člani organov upravljanja ali nadzora.

Strošek storitve zunanjega izvajalca je neupravičen tudi, če je:

* zunanji izvajalec povezana družba po pravilih zakona, ki ureja gospodarske družbe ali
* zakoniti zastopnik izbranega prijavitelja ali projektnega partnerja, član organa upravljanja ali nadzora ali njegov družinski član:
* udeležen kot zakoniti zastopnik, član organa upravljanja ali nadzora zunanjega izvajalca ali
* neposredno ali preko drugih pravnih oseb v več kot petindvajset odstotnem deležu udeležen pri ustanoviteljskih pravicah, upravljanju ali kapitalu zunanjega izvajalca.

Dokazila za delo po pogodbi o opravljanju storitev:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Pogodba o opravljanju storitev (le ob prvem uveljavljanju stroškov in morebitni spremembi) oziroma naročilnica,
* Dokazilo o opravljeni storitvi (npr. celotno poročilo o opravljenih storitvah, celotna študija, celotna raziskava, celoten prevod, seznam udeležencev oz. listina prisotnosti ipd.),
* Račun,
* Ključ za izračun upravičene višine stroška, kadar se uveljavlja sorazmerni delež računa,
* Dokazilo o plačilu (izpis iz TRR).

Dokazila za delo po podjemni pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Podjemna pogodba (le ob prvem uveljavljanju stroška in morebitni spremembi),
* Dokazilo o opravljeni storitvi (npr. končen izdelek – izvedena analiza, prevod ipd.),
* Račun ali zahtevek za izplačilo podjemnega dela,
* Obračun podjemnega dela (ali individualni REK-2 obrazec),
* Dokazilo o plačilu podjemnega dela in pripadajočih davkov in prispevkov, vključno z REK-2 obrazcem v primeru množičnega plačila.

Za delo preko študentskega servisa:

* Napotnica študentskega servisa,
* Poročilo o opravljenem delu,
* Račun študentskega servisa,
* Dokazilo o plačilu študentskega dela in pripadajočih davkov in prispevkov.

Za delo po avtorski pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Avtorska pogodba (le ob prvem uveljavljanju stroška in morebitni spremembi),
* Račun ali zahtevek za izplačilo avtorskega honorarja,
* Obračun avtorskega dela (ali individualni REK-2 obrazec),
* Dokazilo o opravljeni storitvi (odvisno od storitve – avtorski izdelek, analiza, študija ipd.),
* Dokazilo o plačilu avtorskega dela in pripadajočih davkov in prispevkov, vključno z REK-2 obrazcem v primeru množičnega plačila.
	1. Stroški informiranja in komuniciranja

Stroški informiranja in komuniciranja so upravičeni, če so neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta, tj. služijo promociji in/ali prodaji nove ali izboljšanje ponudbe (blaga ali storitve) in sledijo sodobnim trendom digitalnega oglaševanja.

Pri tem so upravičeni stroški zunanjih izvajalcev po pogodbi o opravljeni storitvi, avtorski ali podjemi pogodbi oziroma za delo preko študentskega servisa.

Primeri upravičenih stroškov informiranja in komuniciranja:

* stroški organizacije in izvedbe dogodkov,
* stroški izdelave ali nadgradnje spletnih strani, rezervacijskih ali prodajnih platform in aplikacij,
* stroški oglaševalskih storitev in stroški objav,
* stroški svetovanja na področju informiranja in komuniciranja,
* stroški nastopov na sejmih in razstavah,
* drugi stroški informiranja in komuniciranja.

Za stroške informiranja in komuniciranja veljajo enake omejitve glede sklepanja podjemnih in avtorskih pogodb z zaposlenimi ter z osebami, ki pri izbranemu prijavitelju delujejo kot zakoniti zastopnik, člani organov upravljanja ali nadzora ter v primeru povezanosti družb ali drugi oblik povezanosti, kot je to določeno za stroške zunanjih izvajalcev.

Dokazila za delo po pogodbi o opravljanju storitev:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Pogodba o opravljanju storitev (le ob prvem uveljavljanju stroškov in morebitni spremembi) oziroma naročilnica,
* Dokazilo o opravljeni storitvi (npr. celotno poročilo o opravljenih storitvah, celotna študija, celotna raziskava, celoten prevod, seznam udeležencev oz. listina prisotnosti ipd.),
* Račun,
* Ključ za izračun upravičene višine stroška, kadar se uveljavlja sorazmerni delež računa,
* Dokazilo o plačilu (izpis iz TRR).

Dokazila za delo po podjemni pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Podjemna pogodba (le ob prvem uveljavljanju stroška in morebitni spremembi),
* Dokazilo o opravljeni storitvi (npr. končen izdelek – izvedena analiza, prevod ipd.),
* Račun ali zahtevek za izplačilo podjemnega dela,
* Obračun podjemnega dela (ali individualni REK-2 obrazec),
* Dokazilo o plačilu podjemnega dela in pripadajočih davkov in prispevkov, vključno z REK-2 obrazcem v primeru množičnega plačila.

Dokazila za delo preko študentskega servisa:

* Napotnica študentskega servisa,
* Poročilo o opravljenem delu,
* Račun študentskega servisa,
* Dokazilo o plačilu študentskega dela in pripadajočih davkov in prispevkov.

Dokazila za delo po avtorski pogodbi:

* Utemeljitev izbora zunanjega izvajalca ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN in pogodbo o sofinanciranju, npr. preverba trga, pridobljene ponudbe na trgu ipd.,
* Avtorska pogodba (le ob prvem uveljavljanju stroška in morebitni spremembi),
* Račun ali zahtevek za izplačilo avtorskega honorarja,
* Obračun avtorskega dela (ali individualni REK-2 obrazec),
* Dokazilo o opravljeni storitvi (odvisno od storitve – avtorski izdelek, analiza, študija ipd.),
* Dokazilo o plačilu avtorskega dela in pripadajočih davkov in prispevkov, vključno z REK-2 obrazcem v primeru množičnega plačila.
	1. Stroški nakupa opreme in drugih opredmetenih osnovnih sredstev

Stroški nakupa opreme so upravičeni, če so neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta, tj. služijo oblikovanju nove ali izboljšanje ponudbe (blaga ali storitve) in se računovodsko obravnavajo kot opredmetena osnovna sredstva. V tem primeru je lahko upravičen izdatek polna nabavna cena.

**Stroški nakupa opreme ne sme presegati 40 % vrednosti potrjenega financiranja projekta.**

Oprema, katerega posamična nabavna vrednost po dobaviteljevem obračunu ne presega vrednosti 500,00 EUR, se v skladu s slovenskimi računovodskimi standardi izkazuje skupinsko kot drobni inventar ali kot opredmeteno osnovno sredstvo (npr. računalniki, prenosniki, tablice, mobilni telefoni, ipd.). Če nam osnovno sredstvo služi za opravljanje temeljne poslovne dejavnosti in se bo uporabljalo dlje kot eno leto, ga je potrebno opredeliti kot osnovno sredstvo (npr. računalnik, katerega vrednost je 400,00 EUR).

**Nakup rabljene opreme NI upravičen strošek.** Ne glede na prejšnji odstavek je nakup obnovljene (t.i. refurbished) IKT opreme upravičen strošek pod naslednjimi pogoji:

* za prvotni (izvirni) nakup opreme ni bilo pridobljenih sredstev iz kateregakoli vira javnega vira (ti vključujejo tudi financiranje iz ESI skladov, ETS, NOR/EGP mehanizem, Švicarski prispevek itd.),
* cena obnovljene opreme ne presega cene za novo opremo,
* zagotovljeni so zakonsko predpisani garancijski pogoji oziroma vsaj 1 letno jamstvo.

V primeru nakup opreme, ki se uporablja kot podpora pri izvajanju operacije, tj. oprema, ki ni izključno povezana z izvajanjem aktivnosti in cilji projekta in ki se ne uporablja 100% samo za namen projekta, se kot upravičeni stroški lahko določijo stroški amortizacije v deležu uporabe za aktivnosti pri izvajanju projekta za obdobje trajanja projekta. Celotni stroški amortizacije so upravičeni, kadar je trajanje projekta enako ali daljše kot amortizacijska doba. Primer za tako opremo je lahko nakup računalnikov, ki jih zaposleni uporabljajo tudi za druge aktivnosti končnega prejemnika, ki niso del projekta.

Upravičeni so tudi stroški uporabe/najema/zakupa in vzdrževanja opreme, če neposredno povezani z aktivnostmi projekta potrjenimi v vlogi, neposredno prispevajo k izvedbi projekta ter so nujno potrebni za doseganje ciljev projekta.

Upravičen strošek najema opremeje znesek najema, ki ga najemnik plača najemodajalcu in je dokazan s potrjenim računom ali knjigovodsko listino enake dokazne vrednosti. Končni prejemnik mora dokazati, da je bil najem stroškovno najbolj učinkovit način za uporabo opreme. Če bi bili pri drugem načinu (na primer zakupu opreme) stroški nižji (kar dokazuje končni prejemnik), strošek ni priznan kot upravičen strošek.

Upravičen strošek zakupa (lizinga)je znesek za zakup, ki ga zakupnik plača zakupodajalcu in je dokazan s potrjenim računom ali knjigovodsko listino enake dokazne vrednosti. Zakupnik mora predvsem dokazati, da je bil zakup stroškovno najbolj učinkovit način za uporabo opreme, sicer strošek ni priznan kot upravičen strošek.

V primeru, da se v sklopu projekta oblikuje nova pravna oseba – zadruga oziroma socialno podjetje, se lahko oprema prenese na novo pravno osebo v skladu z veljavno zakonodajo in računovodskimi standardi.

**Dokazila:**

* Utemeljitev izbora ponudnika ter dokumentacija, iz katere je razvidno, da je končni prejemnik ravnal v skladu s skrbnostjo dobrega gospodarja, temeljnimi načeli ZJN-3 in pogodbo o sofinanciranju, npr. preverba trga, pridobljene ponudbe na trgu ipd.,
* Pogodba ali naročilnica,
* Račun (navedba oznake, tipa opreme, v primeru sestavljenih naprav/proizvodnih linij natančna specifikacija posameznih komponent, ki sestavljajo celoto),
* Dokazilo o dobavi opreme oziroma posamezne komponente v primeru sestavljenih naprav/proizvodnih linij (za dobave iz EU: npr. dobavnica, tovorni list; v kolikor gre za uvoz: npr. dobavnica, enotna upravna listina (EUL), tovorni list),
* Dokazilo, da je kupljena oprema nova (razvidno leto izdelave - garancije, certifikati, tehnične specifikacije, potrdila proizvajalcev) ali dokazilo, da je kupljena IKT oprema obnovljena (refurbished) (garancije, certifikati itd. kot določeno v pogojih za upravičenost stroška),
* Fotografije opreme
* Izpis iz registra osnovnih sredstev oziroma stroškovnega mesta za zadevno opremo,
* Dokazilo o plačilu (izpis iz TRR).
	1. Posredni stroški v pavšalnem znesku 15 % stroškov plač in povračil stroškov v zvezi z delom

Stroški pavšalnega financiranja so stroški, ki nastanejo oziroma so povezani z neposrednimi aktivnostmi sofinanciranega projekta, in sicer v višini 15 % vrednosti stroškov plač in povračil stroškov v zvezi z delom. Posredni stroški so upravičeni v pavšalu, zato se dokazila o njihovem nastanku ne prilagajo zahtevkom za izplačilo.

Dokazila za uveljavljanje posrednih stroškov tako niso potrebna.

## OBDOBJE PORABE DODELJENIH SREDSTEV

Obdobje upravičenosti stroškov in izdatkov se prične z dnem podpisa pogodbe o sofinanciranju projekta izbranega na predmetnem javnem razpisu. Z istim dnem se prične tudi rok za izvajanje projekta. Zadnji rok za začetek izvajanja projekta je 3 mesece po podpisu pogodbe. Obdobje upravičenosti stroškov se konča v roku 16 mesecev od začetka izvajanja projekta, oziroma najkasneje do 4. 10. 2024.

Obdobje upravičenosti javnih izdatkov je od podpisa pogodbe o sofinanciranju projekta izbranega na predmetnem javnem razpisu do 4. 12. 2024.

Vsi projekti, izbrani v okviru predmetnega javnega razpisa morajo biti zaključeni najkasneje do 30. 9. 2024, tj. do omenjenega datuma morajo biti zaključene vse aktivnosti projekta predvidene v vlogi prijavitelja.

Izplačila odobrenih sredstev bo ministrstvo vršilo na osnovi zahtevkov za izplačilo v skladu z dinamiko določeno v pogodbi o sofinanciranju. V posameznem proračunskem letu lahko končni prejemnik izstavi največ do tri zahtevke za sofinanciranje. Rok za zadnji zahtevek v posameznem proračunskem letu se določi v pogodbi o sofinanciranju, pri čemer pa mora biti zadnji zahtevek za financiranje predložen najkasneje do 4. 10. 2024.

Ministrstvo lahko dopusti možnost podaljšanja navedenih obdobji v primeru višje sile ali izrednih okoliščin, ki vplivajo na izvajanje projektov, po preučitvi oddaje vloge za podaljšanje projekta s strani prijavitelja. Pogoji in postopki podaljševanja navedenih obdobij bodo podrobneje določeni v navodilih izbranim prijaviteljem za izvajanje projektov.

## POSTOPEK IZBORA PRIJAVITELJEV

Postopek javnega razpisa za dodelitev sredstev bo vodila strokovna komisija, imenovana s strani predstojnika ministrstva.

Na javnem razpisu lahko kandidira prijavitelj sam ali skupaj s partnerjem, ki bosta skupaj tvorila konzorcij oz. konzorcijsko partnerstvo. V primeru konzorcija lahko tega sestavljata največ 2 (dve) pravni osebi (prijavitelj ter 1 (en) partner). Pri tem mora biti v prijavi jasno razvidna vloga in doprinos prijavitelja in partnerja k izvedbi projekta. Če se na javni razpis prijavi konzorcij, prijavo odda samo prijavitelj, ki je tudi odgovorni nosilec vloge.

Če bo na javnem razpisu izbran konzorcij, pogodbo o sofinanciranju z ministrstvom podpiše zgolj prijavitelj (Priloga št. 1: Vzorec pogodbe o sofinanciranju). Prijavitelj je dolžan najpozneje do podpisa pogodbe o sofinanciranju ministrstvu predložiti podpisano konzorcijsko pogodbo, ki je priloga razpisne dokumentacije (Priloga št. 2: Vzorec konzorcijske pogodbe). V konzorcijski pogodbi, ki ga prijavitelj podpiše s partnerjem, so opredeljene pravice, obveznosti in odgovornosti konzorcija za izvedbo aktivnosti, navedenih v potrjeni vlogi.

*V primeru, da prijavitelj kandidira s projektnim partnerjem, mora biti partnerstvo oblikovano tako, da se njuni vlogi v projektu vsebinsko dopolnjujeta. Npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in sam na trgu ponuja storitve prilagoditve prostorov potrebam različnih skupin z gibalnimi ali drugimi oviranostmi, je smiselno, da za razvoj nove storitve oziroma blaga, vzpostavi sodelovanje z organizacijo, ki ima ustrezna strokovna znanja in v sklopu delovanja neposredno naslavlja reševanje izzivov in problemov s katerimi se soočajo starostniki. Priporočamo, da v sklopu vloge partnerja jasno opredelita katere aktivnosti bo posamezen partner izvajal in katere cilje projekta bo naslavljal.*

Prijavitelj je v primeru izbora projekta tudi končni prejemnik sredstev, in je tako kot poslovodeči konzorcijski partner projektnemu partnerju dolžan nakazati izkazane upravičene stroške na transakcijski/e račun/e, ki je/so razvidni iz preambule konzorcijskege pogodbe, in sicer v osmih (8) dneh po prejemu nakazila s strani ministrstva. Dokazilo o nakazilu upravičenih stroškov projektnemu partnerju mora poslovodeči konzorcijski partner po izplačilu v roku osmih (8) dni posredovati ministrstvu.

Osnova za plačilo sredstev iz prejšnjega odstavka je zahtevek za izplačilo z obveznimi prilogami, kot je določeno v pogodbi o sofinanciranju, ki ga konzorcijski partner predloži poslovodečemu konzorcijskemu partnerju. Vse neupravičene stroške operacije krije vsak partner sam.

* 1. Rok in način oddaje vloge na javni razpis

Vloga mora biti pripravljena v slovenskem jeziku, skladno z določili javnega razpisa in razpisne dokumentacije. Stroški priprave vloge in oddaje vloge na predmetni javni razpis niso upravičen strošek. Oddaja vloge pomeni, da se je prijavitelj seznanil z vsebino javnega razpisa in razpisne dokumentacije ter da se z njo strinja. Vlogo lahko podpiše le zakoniti zastopnik ali od njega pooblaščena oseba. Vloga, ki ne bo podpisana s strani zakonitega zastopnika ali od njega pooblaščene osebe, ki priloži neustrezno pooblastilo s strani zakonitega zastopnika, bo kot formalno nepopolna zavržena.

Rok za oddajo vlog na predmetni javni je do vključno **17. 5. 2023.**

Vloga mora biti oddana v papirnati/tiskani obliki na prijavnih obrazcih, ki so del razpisne dokumentacije, in mora vsebovati vse zahtevane obvezne priloge in podatke, ki so določeni v besedilu javnega razpisa in razpisni dokumentaciji. Poleg tega je treba, skupaj z vlogo, na e-nosilcu podatkov (npr. USB ključku) v wordovi oz. excelovi obliki, posredovati tudi izpolnjene spodaj navedene obrazce:

* Obrazec št. 1 : Osnovni podatki o projektu, prijavitelju in partnerju in prijavnica (vloga),
* Obrazec št. 2: Finančni načrt.

V primeru neskladnosti podatkov v tiskanih in elektronskih obrazcih oziroma prilogah, se upoštevajo tisti v tiskani obliki.

Prijavitelji lahko vlogo na javni razpis oddajo **izključno** **po pošti,** **s priporočeno poštno pošiljko,** na naslov: **Ministrstvo za gospodarstvo, turizem in šport**, Kotnikova ulica 5, 1000 Ljubljana, in sicer na način, **da bo iz pošiljke jasno razviden točen datum in ura oddaje vloge**. V nasprotnem primeru strokovna komisija take vloge ne bo obravnavala in jo bo s sklepom predstojnika ministrstva zavrgla ter neodprto vrnila pošiljatelju.

Vlogo je treba poslati v zaprti ovojnici, ki mora biti označena s polnim nazivom in naslovom prijavitelja ter vidno oznako: **»NE ODPIRAJ – Vloga na Javni razpis za spodbujanje razvoja projektov in zadružništva in socialne ekonomije 2023-2024«.** Za označevanje vloge na ovojnici se uporabi obrazec za označbo vloge *(Priloga št. 3: Označba vloge)*, ki je del razpisne dokumentacije. Če prijavitelj ne bo uporabil obrazca za označbo vloge, mora ovojnica vključevati vse elemente, ki so navedeni na obrazcu za označbo vloge. Vloge, ki bodo nepopolno in nepravilno označene, se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

Oddaja vloge na javni razpis pomeni, da se prijavitelj strinja z vsemi pogoji in določili javnega razpisa, merili za ocenjevanje ter osnutkom pogodbe o sofinanciranju, ki je sestavni del razpisne dokumentacije, zato parafiranega osnutka pogodbe o sofinanciranju ni treba priložiti pri oddaji vloge na javni razpis.

Kot pravočasne se bodo upoštevale le vloge, ki bodo oddane **izključno** **po pošti,** na prej navedeni naslov, do vključno **17. 5. 2023 do 23.59.**

Za prepozno oddano vlogo se šteje vloga, ki ne bo oddana do navedenega roka. Prepozne oziroma napačno naslovljene vloge se ne bodo obravnavale in bodo s sklepom predstojnika ministrstva zavržene ter neodprte vrnjene pošiljatelju.

* 1. Število predloženih vlog

V okviru tega javnega razpisa lahko prijavitelj **odda le eno (1) vlogo.** Če bo v okviru istega javnega razpisa predložil več vlog za sofinanciranje bo upoštevana tista vloga, ki bo oddana prej (datum in ura oddaje), vse nadaljnje vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

Posamezna pravna oseba lahko kandidira v okviru javnega razpisa bodisi kot prijavitelj bodisi kot partner **zgolj v eni (1) vlogi**. Če bo posamezna pravna oseba na javnem razpisu kandidirala v več vlogah se bo upoštevana tista vloga, ki bo oddana prej (datum in ura oddaje), vse nadaljnje vloge pa se ne bodo obravnavale in bodo s sklepom predstojnika ministrstva zavržene ter vrnjene prijavitelju.

* 1. Odpiranje vlog

Odpiranje vlog bo izvedeno v roku osmih (8) dni od izteka roka za oddajo vlog v prostorih Ministrstva za gospodarstvo, turizem in šport, Kotnikova ulica 5, 1000 Ljubljana in praviloma ne bo javno.

Odpirale se bodo samo v roku oddane, izpolnjene in pravilno označene ovojnice, ki vsebujejo vloge, in sicer po vrstnem redu oddaje vloge na pošto. Prepozno oddane, nepravilno izpolnjene ter označene ovojnice bodo zavržene s sklepom predstojnika ministrstva ter zaprte vrnjene pošiljatelju.

## POPOLNOST VLOG IN DOPOLNJEVANJE

Na odpiranju bo strokovna komisija ugotavljala popolnost vlog glede na to, če so bili predloženi vsi zahtevani obrazci in priloge.

Za formalno nepopolno se šteje vloga, ki ne vsebuje vseh prijavnih obrazcev, obveznih prilog ter podatkov, zahtevanih v besedilu javnega razpisa in razpisni dokumentaciji, in ki na e-nosilcu (USB ključku ipd.) ne vsebuje vseh predpisanih obrazcev.

Prijavitelj mora vlogi priložiti v celoti izpolnjene obrazce in obvezne priloge, ki so podrobneje navedene v *točki 26. razpisne* dokumentacije.

V primeru, da prijavitelj vlogi na javni razpis ne bo priložil v celoti izpolnjenega: Obrazca št. 1 Osnovni podatki o projektu, prijavitelju in partnerju in prijavnica (vloga) in Obrazca št. 2: Finančni načrt, strokovna komisija prijavitelja ne bo pozvala k dopolnitvi vlog, temveč bo tako vlogo zavrgla.

Če prijavitelj posluje z žigom, mora originalno žigosati obrazce in priloge. Če z njim ne posluje, na mesta, določena za žig, navede: »Ne poslujemo z žigom«. Prav tako je obvezen originalni podpis odgovorne osebe povsod, kjer je to predvideno. Če obrazci in priloge ne bodo originalno podpisani in žigosani, se bo vloga štela za formalno nepopolno.

V primeru formalno nepopolnih vlog bo strokovna komisija **v roku osmih (8) dni od** zaključka odpiranja vlog prijavitelje pozvala, da vloge dopolnijo. Poziv za dopolnitev prijave bo posredovan s priporočeno pošto na naslov prijavitelja in hkrati po elektronski pošti na elektronski naslov prijavitelja, naveden v prijavnem obrazcu. Od prijavitelja se pričakuje, da bo v tem času dostopen za dvig pošte.

Prijavitelj v dopolnitvi vloge ne sme spreminjati:

* višine zaprošenih sredstev,
* dela vloge, ki se veže na tehnične specifikacije predmeta vloge,
* elementov vloge, ki vplivajo ali bi lahko vplivali na drugačno razvrstitev prijaviteljeve vloge glede na preostale vloge, ki jih je ministrstvo prejelo v okviru tega javnega razpisa.

Prijavitelj sme le ob pisnem soglasju ministrstva popraviti očitne računske napake, pri čemer se višina zaprošenih sredstev ne sme spreminjati oziroma povečati, lahko pa se zaradi očitne računske napake zniža.

Vloge, ki jih prijavitelji ne bodo dopolnili v roku in v skladu s pozivom za dopolnitev vlog, bodo zavržene s sklepom predstojnika ministrstva.

## STROKOVNO OCENJEVANJE POPOLNIH VLOG

Strokovna komisija bo opravila pregled popolnosti vlog. Preverila bo izpolnjevanje pogojev za kandidiranje na javni razpis ter v postopek ocenjevanja uvrstila le tiste vloge, ki bodo izpolnjevale vse pogoje javnega razpisa.

Če prijavitelj ne bo izpolnjeval vseh pogojev javnega razpisa, bo vloga zavrnjena in ne bo predmet ocenjevanja na podlagi meril za ocenjevanje.

Vse popolne vloge bosta ločeno ocenila dva člana strokovne komisije na podlagi meril, določenih v poglavju 18 razpisne dokumentacije. Končno oceno vloge bo predstavljalo povprečje posameznih podeljenih ocen obeh ocenjevalcev, končno oceno vloge oziroma utemeljive ocen po merilih pripravita ocenjevalca skupaj. Povprečje se bo oblikovalno na podlagi posameznih ocen ocenjevalcev. V primeru, da se bo ocena celotne vloge bistveno razlikovala od ocene drugega ocenjevalca, tj. za več kot 5 točk, bo vlogo ocenil tretji ocenjevalec. V primeru tretjega ocenjevalca se ocena posameznega merila določi kot povprečje najbližjih dveh ocen treh ocenjevalcev istega merila.

Strokovna komisija lahko od prijaviteljev zahteva tudi dodatna pojasnila oziroma obrazložitve o vsebini vloge. Če pojasnila ne bodo posredovana v roku in na način, ki bo določen v pozivu, bo strokovna komisija vlogo ocenila na podlagi obstoječih podatkov.

Strokovna komisija lahko na podlagi pregleda vloge oceni, da posamezne predlagane aktivnosti v projektu niso upravičene do sofinanciranja in od prijavitelja zahteva prilagoditev izvedbenega načrta ter finančnega načrta projekta.

Strokovna komisija ima pravico do znižanja posameznih postavk v finančnem načrtu, za katere meni, da so ocenjene nerealno in zahteva prilagoditev finančnega načrta prijavitelja. V takem primeru bo poziv za prilagoditev finančnega načrta prijavitelju posredovan po elektronski pošti na elektronski naslov prijavitelja navedenem v *Obrazcu št. 1 (tj. Osnovni podatki o projektu, prijavitelju in partnerju in prijavnica (vloga).* Če prilagoditev finančnega načrta ne bo posredovana v roku in na način, določen v pozivu, ali če se prijavitelj ne bo strinjal s predlogi strokovne komisije, se šteje, da prijavitelj odstopa od vloge.

Če bo prijavitelj v prijavi kot upravičene navedel tudi neupravičene stroške, bo strokovna komisija ustrezno znižala višino sofinanciranja ter prijavitelju predlagala nižjo višino sofinanciranja od prvotno zaprošene. Če se prijavitelj ne bo strinjal s predlogi strokovne komisije, se šteje, da prijavitelj odstopa od vloge.

Ocenjevanje formalno popolnih vlog bo potekalo po vrstnem redu oddaje vlog na pošto.

Na osnovi rezultatov ocenjevanja bo strokovna komisija oblikovala predlog prejemnikov sredstev, ki jih bo predlagala za sofinanciranje.

Za sofinanciranje bo na **posameznem vsebinskem področju, ki ga opredeljuje Strategija razvoja Slovenije 2030** sofinanciran **en (1) projekt,** in sicer tisti, ki bo na posameznem področju dosegel najvišje število točk oziroma odstotkov ob upoštevanju določila, da je dosegel tudi minimalni kakovostni kriterij. V primeru, da bosta isto najvišje število točk v posameznem vsebinskem sklopu dosegla dva ali več prijaviteljev, bo za sofinanciranje izbran tisti, ki bo višje število točk dosegel v sklopu 1 – ustreznost projekta. V primeru, da bo število točk še vedno enako, bo za sofinanciranje izbran tisti, ki bo višje število točk dosegel v sklopu 2 – zasnova projekta. Če bo število točk še vedno enako, bo izbrana tista vloga, ki bo oddana prej.

Za sofinanciranje bodo najprej predlagane vloge, ki bodo v sklopu posameznega cilja dosegle najvišje število točk oziroma najvišji odstotek ter v primeru ostanka finančnih sredstev še vloge z drugim najvišjim skupnim številom točk oziroma odstotkom doseženim v vsebinskemu sklopu 1, 5, 6, 7 in 8 - po tem vrstnem redu.

Če se na določeno področje ne bo prijavil noben prijavitelj ali če na določenem področju zaradi nedoseganja minimalnega kakovostnega kriterija ne bo izbran noben prijavitelj, se bodo sredstva dodelila naslednjim najvišje ocenjenim prijaviteljem, v vsebinskemu sklopu 1, 5, 6, 7 in 8 - po tem vrstnem redu.

Na javnem razpisu bodo za sofinanciranje predlagane le tiste vloge, ki bodo pri merilih 1, 2, 3 in 5 oziroma 1, 2, 3, 4 in 5 v primeru projektnega partnerstva skupaj dosegle **minimalni** **kakovostni kriterij točk**, ki je 60 % oziroma zaokroženo:

* vloge za projekte, ki jih bo izvajal prijavitelj samostojno: 15 točk,
* vloge za projekte, ki jih bo izvajal prijavitelj s projektnim partnerjem: 18 točk.

Za dodelitev sredstev se bo izračunal odstotek doseženih točk na nivoju celotne vloge, tako da bo zagotovljena enaka možnost sofinanciranja za prijavitelje, ki bodo kandidirali s partnerjem ali samostojno.

Na osnovi rezultatov ocenjevanja bo strokovna komisija za izvajanje javnega razpisa oblikovala predlog prejemnikov sredstev, ki jih bo predlagala za sofinanciranje.

Strokovna komisija lahko preostanek sredstev znotraj posameznega vsebinskega področja podeli naslednjemu na lestvici, tudi če sredstva ne zadostujejo za celotno zaprošeno višino sredstev ob pogoju, da se prijavitelj strinja z znižanim zneskom sofinanciranja.

V primeru, da prijavitelj zaradi katerih koli razlogov odstopi od podpisa pogodbe o sofinanciranju oz. pogodbe z njim ni mogoče skleniti v predpisanem roku, se lahko izbere vloga, ki je naslednja prejela najvišje število točk (na istem vsebinskem področju).

## MERILA, S POMOČJO KATERIH SE MED TISTIMI, KI IZPOLNJUJEJO NAVEDENE POGOJE, IZBEREJO PREJEMNIKI SREDSTEV

Strokovna komisija bo formalno popolne ter pravočasno oddane vloge ocenila na podlagi spodaj navedenih meril po naslednji ocenjevalni lestvici.

**OCENJEVALNA LESTVICA**

Strokovna komisija bo pri podeljevanju točk upoštevala naslednjo ocenjevalno lestvico, razen če pri posameznem merilu ni določen drugačen način ocenjevanja:

Podrobnejša razdelitev meril je sledeča:

| Število točk | Ocena |
| --- | --- |
| 2 | Popolnoma ustrezno |
| 1 | Delno ustrezno |
| 0 | Neustrezno/nesprejemljivo |

*OPOMBA: V spodnji tabeli so za lažje razumevanje podani primeri za posamezno merilo, ki pa niso neposredno aplikativni v vloge, saj lahko temeljijo na že obstoječih rešitvah. Neposredna uporaba primerov v vlogi ni dovoljena.*

| MERILA | *Najvišje št. točk* |
| --- | --- |
| 1. USTREZNOST PROJEKTA
 | **Možnih največ 8 točk** |
| * 1. USTREZNOST PROJEKTA - Ustreznost cilja projekta
 | **Možni največ 2 točki** |
| Projekt s svojim ciljem (tj. novo/izboljšano ponudbo) jasno prepoznava in neposredno rešuje družbeni problem ali izziv na enem izmed dvanajstih vsebinskih področji[[6]](#footnote-6), ki jih opredeljuje Strategija razvoja Slovenije 2030. ***Primer neposrednega reševanja izziva, tj. predlagana ponudba neposredno prispeva k izboljšanju trenutnega stanja. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov ter ugotavlja, da ponudba na trgu ne vključuje prilagojene kuhinjske opreme potrebam starejših in bo v sklopu projekta razvil kuhinjsko opremo, ki bo bistveno zmanjšala možnost poškodb ter povečala dostopnost elementov ter omogočala samostojno pripravo jedi gibalno oviranim, zvočna in svetlobna opozorila za osebe z demenco ipd., bo na tak način neposredno prispevala k podaljševanju samostojnega življenja starejših v domačem okolju torej bo neposredno odgovoril na izzive, s katerimi se soočajo starostniki ter pripeval k izboljšanju njihovih življenjskih pogojev.******Ocenjena bo obrazložitev v Obrazcu št. 1 (vloga): Poglavje 2.2.1 – 2.2.3*** | 2 – popolno ustrezno |
| Projekt s svojim ciljem (tj. novo/izboljšano ponudbo) deloma prepoznava in rešuje družbeni problem ali izziv na enem izmed dvanajstih vsebinskih področji, ki jih opredeljuje Strategija razvoja Slovenije 2030.***Primer posrednega reševanja izziva, tj. predlagana ponudba posredno prispeva k izboljšanju trenutnega stanja. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov ter ugotavlja, da ponudba na trgu ne vključuje prilagojene notranje opreme potrebam starejših in bo v sklopu projekta razvil digitalno platformo, ki bo združevala ponudnike storitev, ki sodelujejo pri načrtovanju notranjih elementov in strokovnjake iz gerontologije z namenom oblikovanja prilagojenih notranjih elementov, bo na tak način posredno prispevala k razvoju ponudbe, ki bo pripomogla k podaljševanju samostojnega življenja starejših v domačem okolju torej bo posredno odgovoril na izzive, s katerimi se soočajo starostniki.******Ocenjena bo obrazložitev v Obrazcu št. 1 (vloga): Poglavje 2.2.1 – 2.2.3*** | 1 – delno ustrezno |
| Projekt s svojim ciljem (tj. novo/izboljšano ponudbo) ne prepoznava in ne rešuje družbenega problema ali izziva na enem izmed dvanajstih vsebinskih področji, ki jih opredeljuje Strategija razvoja Slovenije 2030.**Primer prepoznavanja izziva, tj. predlagana ponudba ne prispeva k izboljšanju trenutnega stanja. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov ne opredeli konkretnega problema ali se usmeri v splošno opredelitev, da ponudba na trgu ni prilagojena starejšim ter predvideva razvoj produkta ali storitve, ki na trgu že obstaja.** **Ocenjena bo obrazložitev v Obrazcu št. 1 (vloga): Poglavje 2.2.1 – 2.2.3** | 0 – neustrezno/nesprejemljivo |
| * 1. USTREZNOST PROJEKTA - Ustreznost projekta glede na potrebe ciljne skupine uporabnikov, deležnikov ali kupcev
 | **Možni največ 2 točki** |
| Projekt jasno prepoznava in neposredno opredeljuje ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev.***Primer jasno prepoznane in opredeljene ciljne skupine, tj. prijavitelj na podlagi analize, dostopnih podatkov, raziskave trga, strokovne presoje ali drugih virov jasno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov, opredeli ciljno skupino na podlagi kvalitativne in kvantitativne analize, katera izkazuje, da so starostniki npr. nad 70 let, zaradi neprilagojenih življenjskih pogojev izpostavljeni povečanemu tveganju za nesreče v domačem okolju ter so zato prisiljeni to okolje tudi zapustiti.*** ***Ocenjena bo obrazložitev v Obrazcu št. 1 (vloga): Poglavje 2.2.4, 2.2.6.*** | 2 – popolno ustrezno |
| Projekt prepoznava in splošno opredeljuje ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev.***Primer splošno prepoznane in opredeljene ciljne skupine, tj. prijavitelj na podlagi nestrukturiranih virov splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov, opredeli ciljno skupino na podlagi javnih objav v medijih oziroma ugotavlja, da ponudba notranje opreme na trgu ne naslavlja potreb starejših, brez konkretne opredelitve starostne skupine ali konkretnih zaznanih težav te skupine.******Ocenjena bo obrazložitev v Obrazcu št. 1 (vloga): Poglavje 2.2.4, 2.2.6.*** | 1 – delno ustrezno |
| Projekt ne prepoznava in/ali nejasno opredeljuje ciljno skupino uporabnikov, deležnikov oziroma kupcev, katerim je namenjena nova ali izboljšana ponudba blaga ali storitev.**Primer ne-prepoznane in/ali ne-opredeljene ciljne skupine, tj. prijavitelj na podlagi splošnih domnev, nepodprtih z relevantnimi viri splošno opredeli ciljno skupino uporabnikov, deležnikov ali kupcev ponudbe oziroma storitve ali blaga, ki jo bo razvil v sklopu projekta in/ali te sploh ne opredeli. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov, opredeli ciljno skupino kot vse zainteresirane kupce na trgu.** **Ocenjena bo obrazložitev v Obrazcu št. 1 (vloga): Poglavje 2.2.4,2.2.6.** | 0 – neustrezno/nesprejemljivo |
| * 1. USTREZNOST PROJEKTA - Ustreznost idejne zasnova ponudbe tj. v projektu razvite storitve ali blaga
 | **Možni največ 2 točki** |
| Projekt poda jasno opredelitev oziroma idejno zasnovo ponudbe blaga ali storitve, ki predstavlja projektni cilj.***Primer jasne opredelitve oziroma idejne zasnove ponudbe, tj. predlagana ponudba oziroma blago ali storitev je nova ali bistveno izboljšanja od obstoječe, pri tem prijavitelj jasno opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje v kolikor je to relevantno, uporabnost oziroma uporabna vrednost, cena, dostopnost, ali omogoča možnost prilagoditve uporabnikom. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov predstavi celostno idejo novega kuhinjskega elementa z vsemi prednostmi za izbrano ciljno skupino uporabnikov.******Ocenjena bo obrazložitev v Obrazcu št. 1 (vloga): Poglavje 2.2.7*** | 2 – popolno ustrezno |
| Projekt poda splošno opredelitev oziroma idejno zasnovo ponudbe blaga ali storitve, ki predstavlja projektni cilj.***Primer splošne opredelitve oziroma idejne zasnove ponudbe, tj. predlagana ponudba oziroma blago ali storitev je opredeljena, ni pa mogoče ocenit ali je izboljšanja od obstoječe, pri tem prijavitelj le deloma ali nejasno opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje v kolikor je to relevantno, uporabnost oziroma uporabna vrednost, cena, dostopnost, ali omogoča možnost prilagoditve uporabnikom. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov predstavi splošno idejo nove platforme za povezovanje deležnikov za oblikovanje notranjih elementov.*** ***Ocenjena bo obrazložitev v Obrazcu št. 1 (vloga): Poglavje 2.2.7*** | 1 – delno ustrezno |
| Projekt ne poda opredelitve oziroma idejne zasnove ponudbe blaga ali storitve, ki predstavlja projektni cilj oziroma je ta nejasna.***Primer nejasne opredelitve oziroma idejne zasnove ponudbe, tj. predlagana ponudba oziroma blago ali storitev ni specificirana, pri tem ne opredeli, zakaj ponudba predstavlja novost oziroma bistveno izboljšanje na trgu, kaj so njene konkurenčne prednosti, možnosti prilagajanja uporabniku, design oziroma oblikovanje v kolikor je to relevantno, uporabnost oziroma uporabna vrednost, cena, dostopnost, ali omogoča možnost prilagoditve uporabnikom. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov predstavi idejo, da bo ponudbo razvil, vendar je ne opiše ali je opis nerazumljiv oziroma povsem nejasen.******Ocenjena bo obrazložitev v Obrazcu št. 1 (vloga): Poglavje 2.2.7*** | 0 – neustrezno/nesprejemljivo |
| * 1. USTREZNOST PROJEKTA - Razvoj družbene inovacije
 | **Možni največ 2 točki** |
| Projekt neposredno vpeljuje družbeno inovacijo, tj. novost ali spremembo (blago/izdelek, proces, storitev, model ipd.), ki predstavlja bolj učinkovito, trajnostno in pravično rešitev za izbrani družbeni problem oziroma cilj, ki ga rešuje.***Primer neposredne vpeljave družbene inovacije, tj. prijavitelj jasno opiše novost ali spremembo, ki jo bo vpeljal v sklopu aktivnosti, kot delovni proces ali v sklopu oblikovanja rezultata projekta tj. ponudbe, pri tem jasno opiše, zakaj je proces ali ponudba bolj učinkovita ob obstoječih rešitev dostopnih na trgu, bolj dostopna uporabnikov ali/in kupcem in bolj trajnostna od obstoječe ponudbe. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov predstavi celosten postopek, ki vključuje tako raziskovalce, uporabnike kot ponudnike, ki sooblikujejo novo notranjo kuhinjsko enoto oblikovano po krožnem modelu ter s svetlobnimi in zvočnimi elementi, ki opozarjajo izbrano ciljno skupino na nujnost priprave obrokov ob določenem času.******Ocenjena bo obrazložitev v Obrazcu št. 1 (vloga): Poglavje 2.2.5*** | 2 – popolno ustrezno |
| Projekt ne vpeljuje družbe inovacije, tj. novosti ali spremembe (blago/izdelek, proces, storitev, model ipd.) vendar s ponujeno rešitvijo neposredno rešuje izbrani družbeni problem.***Primer ne-vpeljave družbene inovacije, ki ne glede na to bistveno izboljšuje obstoječe stanje oziroma rešuje izbrani družbeni problem tj. prijavitelj opiše novost ali spremembo, ki jo bo vpeljal v sklopu aktivnosti, vendar pri tem uporablja obstoječe preverjene modele proizvodnje, predelave, razvoja. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov uporabi obstoječe mreže in postopke, ki so že vzpostavljeni za prilagoditev notranjih prostorov različnim ciljnim skupinam, ki jih nadgradi posebej za potrebe starostnikov.******Ocenjena bo obrazložitev v Obrazcu št. 1 (vloga): Poglavje 2.2.5*** | 1 – delno ustrezno |
| Projekt ne vpeljuje družbe inovacije, tj. novosti ali spremembe (blago/izdelek, proces, storitev, model ipd.) in s ponujeno rešitvijo deloma ali sploh ne rešuje izbranega družbenega problema.***Primer ne-vpeljave družbene inovacije, ki le deloma ali sploh ne izboljšuje obstoječega stanja oziroma le deloma rešuje izbrani družbeni problem* *tj. prijavitelj ne opiše ali nejasno opiše novost ali spremembo, ki jo bo vpeljal v sklopu aktivnosti, pri tem uporablja obstoječe preverjene modele proizvodnje, predelave, razvoja ter namerava ponuditi rešitve, ki so že dostopne na trgu. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov nejasno opredeli postopek razvoja in končno ponudbo na osnovi obstoječih praks, ki jih že izvaja ter z načrtovano ponudbo naslavlja splošno javnost.*** ***Ocenjena bo obrazložitev v Obrazcu št. 1 (vloga): Poglavje 2.2.5*** | 0 – neustrezno/nesprejemljivo |
| 1. ZASNOVA PROJEKTA
 | **Možnih največ 8 točk** |
| * 1. ZASNOVA PROJEKTA – Ustreznost zasnove projekta
 | **Možni največ 2 točki** |
| Projekt je zasnovan na način, da si aktivnosti logično sledijo, se vsebinsko dopolnjujejo in so podrobno razdelane. Načrtovane aktivnosti, naloge in metode dela sledijo cilju projekta*.****Primer jasne in ustrezne opredelitve projektnih aktivnosti tj. predlagane načrtovane aktivnosti sledijo logičnemu vsebinskemu načrtu, z namenom doseganja konkretnega cilja projekta in so jasno opisane. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj načrtuje analizo stanja, ključnih deležnikov ter potreb in na podlagi le-tega najprej pripravi prototip načrtovanega produkta, ki ga nato preizkusi v praksi, opredeli metode izdelave in ključne dobavitelje materialov ter način vpeljave na trg ter trženja izbrani ciljni skupini.******Ocenjena bo obrazložitev v Obrazcu št. 1 (vloga): Poglavje 2.2.13 – 3.2.*** | 2 – popolno ustrezno |
| Projekt je zasnovan na način, da si aktivnosti mestoma logično sledijo, se vsebinsko deloma dopolnjujejo in so deloma razdelane. Načrtovane aktivnosti, naloge in metode dela večinoma sledijo cilju projekta.***Primer deloma ustrezne opredelitve projektnih aktivnosti tj. predlagane načrtovane aktivnosti deloma sledijo logičnemu vsebinskemu načrtu, deloma sledijo splošnemu cilju projekta in so splošno opisane. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj načrtuje izdelavo produkta, za katerega ni jasno, kako ga bo proizvedel, kje bo pridobil surovine in splošno opredeli metode izdelave ter način vpeljave na trg ter trženja izbrani ciljni skupini.******Ocenjena bo obrazložitev v Obrazcu št. 1 (vloga): Poglavje 2.2.13 – 3.2.*** | 1 – delno ustrezno |
| Projekt je zasnovan na način, da si aktivnosti ne logično sledijo, se vsebinsko ne dopolnjujejo in niso podrobno razdelane. Načrtovane aktivnosti, naloge in metode le deloma ali sploh ne sledijo cilju projekta.***Primer neustrezne opredelitve projektnih aktivnosti tj. predlagane načrtovane aktivnosti ne sledijo logičnemu vsebinskemu načrtu, ne sledijo splošnemu cilju projekta in so nejasno opisane. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj načrtuje izdelavo produkta, za katerega ni jasno, kako ga bo proizvedel, kje bo pridobil surovine in ne opredeli metode izdelave ter načina vpeljave na trg ter ne predstavi prednosti produkta za izbrano ciljno skupino.******Ocenjena bo obrazložitev v Obrazcu št. 1 (vloga): Poglavje 322.13 – 3.2.*** | 0 – neustrezno/nesprejemljivo |
| * 1. ZASNOVA PROJEKTA - Izvedljivost projekta
 | **Možni največ 2 točki** |
| Načrtovane aktivnosti so nujno potrebne za izvedbo projekta ter izvedljive v predvidenem času, ki ga je prijavitelj določil za izvedbo projekta.***Primer ustrezne opredelitve projektnih aktivnosti tj. predlagane načrtovane aktivnosti sledijo logičnemu terminskemu načrtu in bistveno prispevajo doseganju konkretnega cilja projekta. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj jasno opredeli faze projekta od analize, zasnove do lansiranja na trg, pri tem pri vsaki aktivnosti argumentira, kako posamezna faza prispeva k nadaljevanju projekta oziroma doseganju cilja torej podaljševanju samostojnega bivanja starostnikov v lastnem domu.******Ocenjena bo obrazložitev v Obrazcu št. 1 (vloga): Poglavje 2.2.13 – 3.2.***  | 2 – popolno ustrezno |
| Načrtovane aktivnosti so deloma potrebne za izvedbo projekta ter deloma izvedljive v predvidenem času, ki ga je prijavitelj določil za izvedbo projekta.***Primer deloma ustrezne opredelitve projektnih aktivnosti tj. predlagane načrtovane aktivnosti deloma sledijo logičnemu terminskemu načrtu in deloma prispevajo doseganju konkretnega cilja projekta. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj splošno ali nejasno opredeli faze projekta pri tem se ne nanaša na konkretne potrebe starostnikov ali proizvodnega procesa, delno argumentira nujnosti izvedbe vsake aktivnosti projekta ali nejasno opiše kako posamezna faza prispeva k nadaljevanju projekta oziroma doseganju cilja torej podaljševanju samostojnega bivanja starostnikov v lastnem domu.******Ocenjena bo obrazložitev v Obrazcu št. 1 (vloga): Poglavje 2.2.13 – 3.2*** | 1 – delno ustrezno |
| Načrtovane aktivnosti niso nujno potrebne za izvedbo projekta ter niso izvedljive v predvidenem času, ki ga je prijavitelj določil za izvedbo projekta.***Primer neustrezne opredelitve projektnih aktivnosti tj. predlagane načrtovane aktivnosti ne sledijo logičnemu terminskemu načrtu in ne prispevajo k doseganju konkretnega cilja projekta. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj ne opredeli faz projekta pri tem se ne nanaša na konkretne potrebe starostnikov ali proizvodnega procesa, ne argumentira nujnosti izvedbe vsake aktivnosti projekta ali ne opiše kako posamezna faza prispeva k nadaljevanju projekta oziroma doseganju cilja.******Ocenjena bo obrazložitev v Obrazcu št. 1 (vloga): Poglavje 2.2.13 – 3.2*** | 0 – neustrezno/nesprejemljivo |
| * 1. ZASNOVA PROJEKTA - Ustreznost izbranih kazalnikov projekta
 | **Možni največ 2 točki** |
| V projektu so predvideni kazalniki, ki neposredno prispevajo k doseganju cilja projekta, so smiselno opredeljeni, realno dosegljivi v predvidenem času, jasno so tudi določeni načini za preverjanje doseganja kazalnikov.***Primer ustreznega izbora kazalnikov, tj. prijavitelj popolnoma jasno numerično opredeli lasten kazalnik ter določi jasne mejnike doseganje le-tega ter načine za njegovo merjenje. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, izbere kazalnik število proizvedenih novih elementov do 31. 12. 2023 in število uporabnikov izdelka do 31. 6. 2024. Pri tem kot način merjenja št. proizvodov ter št. prodanih izdelkov namerava dokazati z verodostojnimi listinami, npr. računi, kar podkrepi z dejstvom, da bo zaradi doseženega kazalnika temu številu uporabnikov neposredno izboljšal življenjske pogoje na domu.******Ocenjena bo obrazložitev v Obrazcu št. 1 (vloga): Poglavje 2.2.10.*** | 2 – popolno ustrezno |
| V projektu so predvideni kazalniki, ki neposredno prispevajo k doseganju cilja projekta, so deloma ustrezno opredeljeni, deloma dosegljivi v predvidenem času, določeni načini za preverjanje doseganja kazalnikov so splošni ali deloma opredeljeni.***Primer deloma ustreznega izbora kazalnikov, tj. prijavitelj numerično opredeli lasten kazalnik ter splošno opredeli mejnike za doseganje le-tega ter načine za njegovo merjenje. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, izbere kazalnik število proizvedenih novih elementov do konca izvajanja projekta tj. 30. 9. 2024. Pri tem splošno opiše, da bo spremljal proizvodni proces in bo izboljšal pogoje življenja starostnikov.******Ocenjena bo obrazložitev v Obrazcu št. 1 (vloga): Poglavje 2.2.10.*** | 1 – delno ustrezno |
| V projektu so predvideni kazalniki, ki ne prispevajo k doseganju cilja projekta, so nejasno ali sploh niso opredeljeni oziroma dosegljivi v predvidenem času, določeni načini za preverjanje doseganja kazalnikov so neustrezno opredeljeni.***Primer neustreznega izbora kazalnikov, tj. prijavitelj načrtuje kazalnik, ki ne prispeva k konkretnemu cilju projekta. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj in kot kazalnik v sklopu projekta izbere število vključenih institucij v posvete glede potreb starostnikov ob zaključku projekta, pri tem kot metodo preverjanja doseganja kazalnika navede posredovana vabila.******Ocenjena bo obrazložitev v Obrazcu št. 1 (vloga): Poglavje 2.2.10.*** | 0 – neustrezno/nesprejemljivo |
| * 1. ZASNOVA PROJEKTA - Neposreden družbeni učinki
 | **Možni največ 2 točki** |
|  V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek, so merljivi in jasno opredeljeni.***Primer jasne opredelitve ustvarjanja neposrednih družbenih učinkov, tj. Prijavitelj jasno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, kar lahko numerično dokaže. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, z novim izdelkom neposredno vpliva na kakovost življenja uporabnikov, pri tem opiše kako zmanjša stroške namestitve starostnikov zunaj lastnega doma, podaljšuje obdobje njihove samostojnosti in posledično splošnega psihofizičnega počutja, kar dokaže s spremljanjem konkretnih rezultatov s pomočjo ankete.******Ocenjena bo obrazložitev v Obrazcu št. 1 (vloga): Poglavje 2.2.8.*** | 2 – popolno ustrezno |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek, ki niso jasno opredeljeni, prav tako niso jasno opredeljeni načini njihovega merjenja.***Primer nejasne opredelitve ustvarjanja neposrednih družbenih učinkov, tj. Prijavitelj nejasno ali splošno opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem splošno ali nejasno opredli načine merjenja. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov prijavitelj in načrtuje izdelavo prilagojenega kuhinjskega elementa, pri tem ne opiše kako z novim izdelkom vpliva na kakovost življenja uporabnikov ter splošno opiše, da bo učnike meril/spremljal s štetjem novih izdelkov na trgu.******Ocenjena bo obrazložitev v Obrazcu št. 1 (vloga): Poglavje 2.2.8.*** | 1 – delno ustrezno |
| V projektu so predvideni cilji projekta in/ali projektne aktivnosti, ki ustvarjajo neposreden pozitivni družbeni učinek vendar ti niso opredeljeni, prav tako niso opredeljeni načini njihovega merjenja.***Primer neustrezne opredelitve ustvarjanja neposrednih družbenih učinkov, tj. Prijavitelj ne opiše, kako projektni cilji ali aktivnosti neposredno prispevajo k izboljšanju trenutnega stanja oziroma dobrobiti v naravnem okolju, pri tem tudi ne opredli načinov merjenja. Npr. v primeru da prijavitelj kandidira v sklopu zdravega in aktivnega življenja z namenom izboljšanja življenjskih pogojev starostnikov in načrtuje izdelavo prilagojenega kuhinjskega elementa, pri tem ne opiše, kako z novim izdelkom vpliva na kakovost življenja uporabnikov ter bo merjenje izvajal, česar nadaljnje ne opredeli.*** ***Ocenjena bo obrazložitev v Obrazcu št. 1 (vloga): Poglavje 2.2.8.*** |  0 – neustrezno/nesprejemljivo |
| 1. FINANČNI NAČRT
 | **Možnih največ 8 točk** |
| * 1. FINANČNI NAČRT - Skladnost načrtovanih aktivnostmi in finančnega načrta
 | **Možnih največ 2 točki** |
| Stroški projekta so jasno opredeljeni in skladni z načrtovanimi aktivnostmi, so nujno potrebni ter odražajo cilje projekta.***Primer jasne opredelitve stroškov, tj. Prijavitelj jasno navede načrtovane stroške in njihovo višino ter vire financiranja, ki so potrebni za doseganje končnega cilja projekta, pri tem navaja stroške, ki so osnovani na preverljivih ocenah na trgu. Npr. prijavitelj jasno navede predvideno višino celotnega zneska projekta z lastnim in brez lastnega prispevka, navede višino stroškov po posamezni kategoriji, ki jo predvideva javni razpis z in brez DDV, ter za posamezno aktivnost in/ali vrsto stroškov oceni vrednost na podlagi dostopnih informacij na trgu (npr. cenikov na spletu, ponudb ipd.), ki jih navede v vlogi, pri tem so vsi finančni izdatki v sklopu aktivnosti nujno potrebni, kar izhaja iz načrta aktivnosti, kar se odraža tudi v skupni vrednosti projekta.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.*** | 2 – popolno ustrezno |
| Stroški projekta so deloma opredeljeni ter so deloma skladni z načrtovanimi aktivnostih, so deloma potrebni ter le deloma odražajo cilje projekta.***Primer deloma ustrezne opredelitve stroškov, tj. Prijavitelj navede načrtovane stroške in njihovo višino, vendar ne predvidi lastnih virov, ne glede na to, da niso vse kategorije stroškov, ki bodo nastale upravičene do povračila, vendar jih deloma naveže na posamezne kategorije ali aktivnosti. Npr. prijavitelj navede predvideno višino celotnega zneska projekta brez lastnega prispevka, navede višino stroškov po posamezni kategoriji, ki jo predvideva javni razpis z DDV, ter za posamezno aktivnost ali vrsto stroškov pavšalno oceni vrednost ter višine stroškov ne podkrepi s podatki v vlogi ter jih le v manjšem obsegu naveže na posamezno aktivnost, skupna vrednost projekta je nejasno opredeljena.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.*** | 1 – delno ustrezno |
| Stroški projekta so nejasno opredeljeni ter niso povezani s posameznimi aktivnostmi projekta in ne odražajo ciljev projekta.***Primer nejasne opredelitve stroškov, tj. Prijavitelj navede načrtovane stroške in njihovo višino, vendar ne predvidi lastnih virov, ne glede na to, da niso vse kategorije stroškov, ki bodo nastali upravičene do povračila ter jih ne naveže na posamezne kategorije in/ali aktivnosti. Npr. prijavitelj navede predvideno višino celotnega zneska projekta brez lastnega prispevka, navede višino stroškov po posamezni kategoriji, ki jo predvideva javni razpis z DDV, ter za posamezno vrsto stroškov pavšalno oceni vrednost ter višine stroškov ne podkrepi s podatki v vlogi ter jih ne naveže na posamezno aktivnost, skupna vrednost projekta ni jasno ali sploh ni opredeljena.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.*** | 0 – neustrezno/nesprejemljivo |
| * 1. FINANČNI NAČRT - Ustreznost predvidenih stroškov nakupa opreme
 | **Možni največ 2 točki** |
| Prijavitelj jasno opredeli razloge za nakup opreme, ti so nujno potrebni za izvedbo projekta ter realno ocenjeni tako glede količine kot glede cene.***Primer jasne opredelitve razlogov za nakup opreme, tj. Prijavitelj jasno navede katero vrsto opreme bo v sklopu projekta kupil, jasno opiše zakaj je nujno potrebna za izdelavo končnega izdelka oziroma kako neposredno pripomore k razvoju storitve, ocena vrednosti nakupa je osnovana na realnih in dostopnih podatkih. Npr. prijavitelj jasno navede predvideno višino celotnega zneska nakupa opreme, ga segmentira po posameznih kosih za vsakega navede, kako prispeva k končnemu cilju/izdelku/storitve, navede predvideno potrebno količino opreme, ki jo utemelji ter ceno, ki je preverljiva na osnovi podatkov navedenih v vlogi.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.3.*** | 2 – popolno ustrezno |
| Prijavitelj nejasno opredeli razloge za nakup opreme, vendar je ta nujno potrebna za izvedbo projekta, količina in cena nista jasno opredeljeni. ***Primer nejasne opredelitve razlogov za nakup opreme, tj. Prijavitelj nejasno opiše razloge za nakup opreme, jo ne specificira, sicer opiše, zakaj je nujno potrebna za izdelavo končnega izdelka oziroma kako neposredno pripomore k razvoju storitve, vendar je ocena vrednosti nakupa narejena pavšalno. Npr. prijavitelj navede predvideno višino celotnega zneska nakupa opreme, ga segmentira po posameznih vrstah, vendar ne navede količin ter splošno ali nejasno opiše, kako prispeva k končnemu cilju/izdelku/storitve.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.3.*** | 1 – delno ustrezno |
| Prijavitelj neustrezno opredeli razloge za nakup opreme, ali ta ni nujno potrebna za izvedbo projekta, količina in cena nista opredeljeni.***Primer neustrezne opredelitve razlogov za nakup opreme, tj. Prijavitelj zelo splošno opiše razloge za nakup opreme, na način da ni jasno ali se bo 100 % uporabljala na projektu, niti ne pojasni, zakaj je nujno potrebna za izdelavo končnega izdelka oziroma kako neposredno pripomore k razvoju storitve, celotni predvideni znesek nakupa opreme ne odraža količine ali cene posameznega kosa. Npr. prijavitelj navede predvideno višino celotnega zneska nakupa opreme, ne navede, kako pripeva k proizvodnji ali razvoju končne ponudbe, ne navede količin, ocenjene vrednosti posameznega kosa, niti ne utemelji, zakaj konkretno se bo uporabljala v projektu.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.3.*** | 0 – neustrezno/nesprejemljivo |
| * 1. FINANČNI NAČRT - Ustreznost predvidenih zunanjih izvajalcev
 | **Možni največ 2 točki** |
| Prijavitelj jasno opredeli razloge za nastanek stroškov zunanjih izvajalcev pri izvedbi aktivnosti projekta, ti so nujno potrebni za izvedbo projekta ter realno ocenjeni tako glede količine kot glede cene.***Primer jasne opredelitve razlogov za nastanek stroškov zunanjih izvajalcev, tj. Prijavitelj jasno navede katere zunanje storitve potrebuje za doseganje ciljev projekta oziroma za izvedbo projektnih aktivnosti, opiše zakaj so nujno potrebni in kako neposredno pripomorejo k razvoju storitve, ocena vrednosti stroškov je osnovana na realnih in dostopnih podatkih. Npr. prijavitelj jasno navede predvideno višino celotnega zneska stroškov zunanjih storitev, ga segmentira po posameznih storitvah, za vsakega navede, kako prispeva k končnemu cilju/izdelku/storitve, navede predviden potreben obseg, ki ga utemelji ter ceno, ki je preverljiva na osnovi podatkov navedenih v vlogi.*** ***Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.3.*** | 2 – popolno ustrezno |
| Prijavitelj nejasno opredeli razloge za nastanek stroškov zunanjih izvajalcev pri izvedbi aktivnosti projekta, vendar so ti nujno potrebni za izvedbo projekta, količina in cena nista jasno opredeljeni.***Primer nejasne opredelitve razlogov za nastanek stroškov zunanjih izvajalcev, tj. Prijavitelj nejasno navede katere zunanje storitve potrebuje za doseganje ciljev projekta oziroma za izvedbo projektnih aktivnosti, nejasno opiše, zakaj je nujno potrebni in kako neposredno pripomorejo k razvoju ponudbe, ocena vrednosti stroškov je osnovana na splošni oceni podatkih. Npr. prijavitelj navede predvideno višino celotnega zneska zunanjih storitev, ga segmentira po posameznih vrstah, vendar ne navede količin ter splošno ali nejasno opiše, kako prispeva k končnemu cilju/izdelku/storitve.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.3.*** | 1 – delno ustrezno |
| Prijavitelj neustrezno opredeli razloge za nastanek stroškov zunanjih izvajalcev, ali ti niso nujno potrebne za izvedbo projekta, količina in cena nista opredeljeni.***Primer neustrezne opredelitve razlogov za nastanek stroškov zunanjih izvajalcev, tj. Prijavitelj zelo splošno opiše razloge nastanek stroškov zunanjih izvajalcev, na način da ni jasno, zakaj so nujno potrebni za izdelavo končnega izdelka oziroma kako neposredno pripomore k razvoju storitve, celotni predvideni znesek stroškov zunanjih storitev ne odraža količine ali cene posameznega kosa. Npr. prijavitelj navede predvideno višino celotnega zneska, ne navede, kako pripeva k proizvodnji ali razvoju končne ponudbe, ne navede količin, ocenjene vrednosti posamezne storitve, niti ne utemelji, zakaj konkretno se bo uporabljala v projektu.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.3.*** | 0 – neustrezno/nesprejemljivo |
| 1. KONZORCIJ – ocenjuje se le v primeru prijavljenega partnerstva
 | **Možnih največ 6 točk** |
| * 1. KONZORCIJ – ustreznost konzorcija
 | **Možni največ 2 točki** |
| Prijavitelj v vlogi jasno opredeli izbor projektnega partnerja, tako je konzorcij ustrezno vzpostavljen glede na cilj, ki ga rešuje s projektom.***Primer jasne opredelitve izbora, tj. partnerstvo je oblikovano tako, da se njuni vlogi v projektu vsebinsko dopolnjujeta, npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in sam na trgu ponuja storitve prilagoditve prostorov potrebam različnih skupin z gibalnimi ali drugimi oviranostmi, je smiselno, da za razvoj nove storitve oziroma blaga, vzpostavi sodelovanje z organizacijo, ki ima strokovna znanja in v sklopu delovanja neposredno rešuje izzive in probleme s katerimi se soočajo starostniki.******Ocenjena bo obrazložitev v Obrazcu št. 1 (vloga): Poglavje 2.2.11.*** | 2 – popolno ustrezno |
| Prijavitelj v vlogi nejasno opredeli izbor projektnega partnerja in/ali je konzorcij vzpostavljen tako, da ni jasno, kako bo zasledoval cilj projekta.***Primer nejasne opredelitve izbora, tj. partnerstvo je oblikovano tako, da ni mogoče nesporno oceniti kako se vlogi partnerjev v projektu vsebinsko dopolnjujeta, npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in sam na trgu ponuja storitve prilagoditve prostorov potrebam različnih skupin z gibalnimi ali drugimi oviranostmi, vzpostavi sodelovanje z organizacijo, ki ima deluje na področju zagovorništva pravic potrošnikov ter prijavitelj pri tem ne opredeli posebnih aktivnosti partnerja na specifičnem področju.*** ***Ocenjena bo obrazložitev v Obrazcu št. 1 (vloga): Poglavje 2.2.11.*** | 1 – delno ustrezno |
| Prijavitelj v vlogi ne opredeli izbora projektnega partnerja in/ali je ta neustrezen, tako vzpostavljeni konzorcij ne zasleduje ciljev projekta.***Primer neustrezne opredelitve izbora, tj. partnerstvo je oblikovano tako, da je nemogoče oceniti kako se vlogi partnerjev v projektu vsebinsko dopolnjujeta oziroma izbor ni ustrezen, npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in sam na trgu ponuja storitve prilagoditve prostorov potrebam različnih skupin z gibalnimi ali drugimi oviranostmi in vzpostavi sodelovanje z organizacijo, ki deluje na ljubiteljskem področju mladinskega športa.*****Ocenjena bo obrazložitev v Obrazcu št. 1 (vloga): Poglavje 2.2.11.** | 0 – neustrezno/nesprejemljivo |
| * 1. KONZORCIJ – Ustreznost opredelitev razdelitve aktivnosti med partnerji
 | **Možni največ 2 točki** |
| Prijavitelj je v vlogi jasno razmejil vloge prijavitelja in partnerja v sklopu projekta, te sledijo predvidenemu načrtu aktivnosti, pri čemer so razlogi za vključenost partnerjev in posamezno aktivnost projekta jasno razvidni ter ustrezni.***Primer jasne razmejitve vlog partnerjev v projektu tj. za vsako aktivnost je nesporno naveden izvajalec in njegova vloga. Npr. prijavitelj izvaja aktivnosti, ki so vezane na mehansko proizvodnjo izdelka, jasno navede, da bo izdelek modeliral, oblikoval, mehansko testiral, partner pa bo pred tem zbral specifične potrebe ciljne skupine z anketo, po izdelavi izdelka, a ga bo v sklopu fokusnih skupin preizkusil z uporabniki. Pri tem je v vlogi jasno pojasnjeno, npr. kako se njuni vlogi dopolnjujeta, kako bo rezultat anket neposredno pripeval k modeliranju izdelka.******Ocenjena bo obrazložitev v Obrazcu št. 1 (vloga): Poglavje 3.*** | 2 – popolno ustrezno |
| Prijavitelj je v vlogi nejasno razmejil vloge prijavitelja in partnerja v sklopu projekta, te deloma sledijo predvidenemu načrtu aktivnosti, pri čemer so razlogi za vključenost partnerjev in posamezno aktivnost projekta večinoma razvidni oziroma večinoma ustrezni.***Primer nejasno razmejenih vlog partnerjev v projektu tj. za posamezno aktivnost ni mogoče nesporno predvideti kdo in zakaj jo bo izvedel. Npr. prijavitelj navaja, da bo v sodelovanju s partnerjem izvedel aktivnost testiranja prototipa izdelka, pri tem sicer pojasni, kdo bo prototip izdelal ter kdo bo organiziral testiranje, vendar ne pojasni, kdaj bo partner testiranje izvedel, da bi lahko smiselno pripomogel k izboljšanju prototipa.*** ***Ocenjena bo obrazložitev v Obrazcu št. 1 (vloga): Poglavje 3.*** | 1 – delno ustrezno |
| Prijavitelj v vlogi ni razmejil vloge prijavitelja in partnerja v sklopu projekta, te ne sledijo predvidenemu načrtu aktivnosti, pri čemer razlogi za vključenost partnerjev v posamezno aktivnost projekta niso razvidni oziroma so neustrezni.***Primer neustrezno razmejenih vlog partnerjev v projektu tj. za posamezno aktivnost ni mogoče predvideti kdo in zakaj jo bo izvedel. Npr. prijavitelj navaja, da bo v sodelovanju s partnerjem izvedel aktivnost testiranja prototipa izdelka, pri tem ne pojasni, kdo bo prototip izdelal, niti kdo bo organiziral testiranje in beležil odzive uporabnikov, posledično ni mogoče oceniti, kako so navedene aktivnosti povezane niti razdeljene med partnerjema.*** ***Ocenjena bo obrazložitev v Obrazcu št. 1 (vloga): Poglavje 3.*** | 0 – neustrezno/nesprejemljivo |
| * 1. KONZORCIJ – Ustreznost finančnega načrta glede na vlogo posamezne organizacije v konzorciju
 | **Možni največ 2 točki** |
| Prijavitelj je v vlogi jasno opredelil višino zaprošenih sredstev po posameznemu partnerju, razdelitev stroškov posameznega partnerja jasno odraža njegove aktivnosti in vlogo v projektu.***Primer ustrezne finančne razdelitve, tj. jasno razmejitev stroškov med partnerji, npr. v finančnem načrtu so posamezni stroški navedeni tako v skupnem predvidenem znesku, kot tudi po posameznih partnerjih z in brez DDV ter z lastnim vložkom posameznega partnerja, pri tem so jasno razmejeni stroški tudi med aktivnostmi.******Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.*** | 2 – popolno ustrezno |
| Prijavitelj je v vlogi nejasno opredelil višino zaprošenih sredstev po posameznemu partnerju, razdelitev stroškov posameznega partnerja deloma odraža njegove aktivnosti in vlogo v projektu.***Primer deloma ustrezne finančne razdelitve, tj. prijavitelj deloma razmeji stroške med partnerji, npr. v finančnem načrtu so posamezni stroški navedeni tako v skupnem predvidenem znesku, kot tudi po posameznih partnerjih z DDV ter z lastnim vložkom posameznega partnerja, pri tem pa niso razmejeni stroški tudi med aktivnostmi ali se v seštevku ne ujemajo s predvidenimi kategorijami stroškov.*** ***Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.*** | 1 – delno ustrezno |
| Prijavitelj je v vlogi nejasno opredelil višino zaprošenih sredstev po posameznemu partnerju, razdelitev stroškov posameznega partnerja deloma odraža njegove aktivnosti in vlogo v projektu.***Primer neustrezne finančne razdelitve, tj. prijavitelj ne razdeli stroškov med partnerji ali pa to stori neustrezno, npr. v finančnem načrtu so posamezni stroški navedeni v skupnem predvidenem znesku, ni jasno ali so stroški navedeni z ali brez DDV, stroški, ki so v vlogi vezani na partnerja so v finančnem načrtu vneseni pod prijavitelja, seštevki niso ustrezni, razmejitev med stroški posameznega partnerja na osnovi finančnega načrta ni mogoča.*** ***Ocenjena bo obrazložitev v Obrazcu št. 2: Finančni načrt v povezavi z Obrazcem št. 1 (vloga): Poglavje 3.*** | 0 – neustrezno/nesprejemljivo |
| 1. SODELOVANJE Z DELEŽNIKI
 | **Možni največ 2 točki** |
| * 1. SODELOVANJE Z DELEŽNIKI
 | Možni največ 2 točki |
| V vlogi prijavitelj predvideva sodelovanje z eno organizacijo (ali več), ki je glede na področje, ki ga obravnava projekt ustrezno izbrana, ima pri doseganju ciljev projekta aktivno vlogo ter izkazuje potencial za dolgotrajnejše sodelovanje s konzorcijem.***Primer ustreznega sodelovanja z drugo organizacijo, npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in je cilj projekta oblikovanje ponudbe, ki bo s pomočjo prilagoditve bivalnih prostorov bistveno pripomogla k izboljšanju kakovosti življenja izbrane cilje skupine in zmanjšala možnost poškodb, dogovor o sodelovanju sklene z občino, ki razpolaga s prostori, kjer lahko poizkusno vpeljejo v projektu razvito ponudbo oziroma inovacijo, ki jo lahko občina kasneje tudi aplicira v svoje programe.*** ***V okviru posameznega projekta lahko sodeluje več pridruženih partnerjev (dokazilo: Priloga št. 4: Pismo podpore projektu).* *Ocenjena bo obrazložitev v Obrazcu št. 1 (vloga): 2.2.15.*** | 2 – popolno ustrezno |
| V vlogi prijavitelj predvideva sodelovanje z eno (1) organizacijo, ki je glede na področje, ki ga obravnava projekt ustrezno izbrana, vendar pri doseganju ciljev projekta nima aktivne vloge ali ne izkazuje potenciala za dolgotrajnejše sodelovanje s konzorcijem.***Primer deloma ustreznega sodelovanja z drugo******organizacijo, npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in je cilj projekta oblikovanje ponudbe, ki bo s pomočjo prilagoditve bivalnih prostorov bistveno pripomogla k izboljšanju kakovosti življenja izbrane cilje skupine in zmanjšala možnost poškodb, dogovor o sodelovanju sklene z mizarskim podjetjem iz regije, kjer ima prijavitelj sedež, pri tem ne pojasni, kakšna bo vloga podjetja v sklopu projektnih aktivnosti, ampak splošno navede, da bo pokrovitelj projekta.*** ***V okviru posameznega projekta lahko sodeluje več pridruženih partnerjev (dokazilo: Priloga št. 4: Pismo podpore projektu). Ocenjena bo obrazložitev v Obrazcu št. 1 (vloga): 2.2.15.*** | 1 – delno ustrezno |
| V vlogi prijavitelj ne predvideva sodelovanja z nobeno organizacijo oziroma je predvideno sodelovanje z eno (1) organizacijo ali več, vendar te niso ustrezno izbrana/e glede na področje, ki ga obravnava projekt.***Primer deloma ustreznega sodelovanja z drugo organizacijo, npr. če prijavitelj vlaga vlogo za izvajanje projekta v sklopu zdravega in aktivnega življenja z namenom izboljšanja življenjskih pogojev starostnikov in je cilj projekta oblikovanje ponudbe, ki bo s pomočjo prilagoditve bivalnih prostorov bistveno pripomogla k izboljšanju kakovosti življenja izbrane ciljne skupine in zmanjšala možnost poškodb, dogovor o sodelovanju sklene ornitološkim društvom, pri tem ne pojasni, kakšna bo vloga podjetja v sklopu projektnih aktivnosti.*** ***V okviru posameznega projekta lahko sodeluje več pridruženih partnerjev (dokazilo: Priloga št. 4: Pismo podpore projektu). Ocenjena bo obrazložitev v Obrazcu št. 1 (vloga): 2.2.15.*** | 0 – neustrezno/nesprejemljivo |

| SKUPAJ MERILA |  |
| --- | --- |
| SKUPAJ MERILA 1, 2, 3 in 5 | **24 točk** |
| SKUPAJ MERILA 1, 2, 3, 4 in 5 | **30 točk** |

Največje skupno možno število doseženih točk za prijavitelje, ki bodo kandidirali s partnerjem je **30 točk**. Če bo vloga pri merilu 1.1., 2.1 ali pri merilu 3.1 ocenjena z 0 točkami, se bo vloga zavrnila in ne bo ocenjena še po preostalih merilih.

Največje skupno možno število doseženih točk za prijavitelje, ki bodo kandidirali samostojno **je 24 točk**. Če bo vloga pri merilu 1.1, 2.1 ali pri merilu 3.1 ocenjena z 0 točkami, se bo vloga zavrnila in ne bo ocenjena še po preostalih merilih.

## OBVEŠČANJE PRIJAVITELJEV O REZULTATIH JAVNEGA RAZPISA IN VAROVANJE OSEBNIH PODATKOV TER POSLOVNIH SKRIVNOSTI

O dodelitvi sredstev po tem javnem razpisu bo na predlog strokovne komisije s sklepom odločil predstojnik ministrstva.

Ministrstvo bo prijavitelje o izidu javnega razpisa obvestilo predvidoma v 90-ih dneh po zaključku odpiranja vlog. Rezultati razpisa predstavljajo informacije javnega značaja in bodo objavljeni na spletni strani ministrstva: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave.

Z izbranimi prijavitelji bodo na podlagi sklepa predstojnika ministrstva o izboru sklenjene pogodbe o sofinanciranju (*Priloga št.1: Vzorec pogodbe o sofinanciranju).* V primeru, da se prijavitelj v roku 8 (osmih) dni od prejema poziva za podpis pogodbe o sofinanciranju nanj ne odzove, se šteje, da je umaknil vlogo za pridobitev sredstev.

Varovanje osebnih podatkov in poslovnih skrivnosti bo zagotovljeno v skladu z veljavno zakonodajo.

## ZAHTEVE GLEDE INFORMIRANJA IN OBVEŠČANJA

Prijavitelji so pri izvedbi projektov dolžni informirati in obveščati ciljne javnosti. Pri tem so ob odobritvi in zaključku projekta dolžni objaviti informacijo o tem na svoji spletni strani in/ali družbenih omrežjih.

Izbrani prijavitelj mora najkasneje 14 dni po podpisu pogodbe na svoji spletni strani objaviti informacijo o projektu, ki je predmet sofinanciranja (naziv projekta, celotna vrednost projekta ter znesek sofinanciranja, datum pričetka in zaključka projekta). Navesti mora tudi kratko predstavitev projekta, ki mora vsebovati namen in cilje oziroma kazalnike, ki bodo s projektom doseženi. Ob zaključku projekta se objavijo tudi doseženi rezultati. Na vidnem mestu na objavi mora biti prikazan logotip ministrstva.

## ZAHTEVE GLEDE SPREMLJANJA KAZALNIKOV, CILJEV IN REZULTATOV PROJEKTA

Izbrani prejemnik bo za namen spremljanja in vrednotenja projekta dolžan spremljati in ministrstvu zagotavljati podatke o doseganju kazalnikov, ciljev in rezultatov projekta.

Doseganje kazalnikov, ciljev in rezultatov bo potrebno spremljati od zaključka projekta oziroma od leta 2024 do leta 2027, pri tem se bodo spremljali cilji in rezultati opredeljeni v vlogi prijavitelja torej njihovi družbeni učinki in konkretni kazalniki.

Podatki iz vloge za prijavo bodo osnova za spremljanje pričakovanih kazalnikov, ciljev in rezultatov ter bodo kot takšni tudi del pogodbe o dodelitvi sredstev.

V primeru, da med izvajanjem projekta pride do sprememb, ki bi vplivale na oceno vloge tako, da bi se ocena znižala pod prag sofinanciranih projektov, ministrstvo lahko odstopi od pogodbe o dodelitvi sredstev ter zahteva vrnitev izplačanih sredstev skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračun.

V primeru, da končni prejemnik ob zaključku projekta ne bo dokazal uresničitev načrtovanih kazalnikov, ciljev in rezultatov v celoti, lahko ministrstvo zahteva vračilo že izplačanih sredstev oz. sorazmernega dela sredstev za nerealizirane aktivnosti, skupaj z zakonskimi zamudnimi obrestmi od dneva nakazila sredstev na transakcijski račun končnega prejemnika do dneva vračila sredstev v proračun.

## PRAVNO VARSTVO

Zoper odločitev ministrstva o vlogi za dodelitev sofinanciranja je dopusten upravni spor. Tožba se vloži pri Upravnem sodišču Republike Slovenije, Fajfarjeva 33, 1000 Ljubljana oziroma na zunanjih oddelkih sodišča, glede na sedež tožnika, v roku 30 dni od dneva vročitve sklepa, in sicer neposredno pisno na sodišču ali pa se mu pošlje po pošti. Šteje se, da je bila tožba vložena pri sodišču tisti dan, ko je bila priporočeno oddana na pošto. Tožba se vloži v tolikih izvodih, kolikor je strank v postopku. Tožbi je potrebno priložiti sklep, ki se izpodbija, v izvirniku, prepisu ali kopiji.

Tožba ne ovira izvršitve sklepa o (ne)izboru, zoper katerega je vložena, oziroma ne zadrži podpisa pogodbe o sofinanciranju z izbranimi prijavitelji.

## VAROVANJE OSEBNIH PODATKOV IN POSLOVNA SKRIVNOST

Varovanje osebnih podatkov, ki jih ministrstvu posredujejo prijavitelji oziroma upravičenci bo zagotovljeno v skladu z veljavno zakonodajo, ki ureja varovanje osebnih podatkov, vključno s Splošno uredbo GDPR in ZVOP-2.

Več o varstvu osebnih podatkov in zavezah ministrstva je navedeno v Prilogi št. 10 kot delu razpisne dokumentacije.

Vsi podatki iz vlog, ki jih komisija odpre, so informacije javnega značaja razen tistih podatkov, ki jih prijavitelj posebej označi, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06-ZdavP-2, 23/14, 50/14, 19/15 – odl. US, 7/18 in 141/22, v nadaljevanju: ZDIJZ), ki niso javno dostopne in tako ne smejo biti razkrite oz. dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelj mora pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po stališču prijavitelja ne vsebuje poslovnih skrivnosti in drugih izjem iz 6. člena ZDIJZ.

Namen obdelave osebnih podatkov, ki jih ministrstvu posredujejo prijavitelji oziroma upravičenci, je izvedba javnega razpisa ali javnega poziva, vodenje podatkov, evidenc, analiz in drugih zbirk za ministrstvo in nadzorne organe in sicer o izidu javnega razpisa ali javnega poziva in o izvajanju pogodbe o (so)financiranju. Nadalje je namen obdelave osebnih podatkov tudi izdelava študij in vrednotenj, sodelovanje in priprava oziroma izdelava vlog v postopkih pred pristojnimi organi (postopki pred sodnimi, preiskovalnimi ali drugimi pristojnimi organi). Osebni podatki se bodo obdelovali tudi za namene učinkovitega delovanja informacijskih sistemov ali pripomočkov, ki jih uporablja ali jih je dolžno uporabljati ministrstvo

Podatki o sofinanciranih operacijah, za katere je tako določeno s predpisi ali, ki so javnega značaja, se bodo objavili. Objavljen bo seznam upravičencev, ki bo obsegal navedbo upravičenca, naziv operacije, programsko območje upravičenca in znesek javnih virov financiranja operacije. Objave podatkov o operaciji in upravičencih do sredstev bodo izvedene v skladu z ZDIJZ.

## POGOJI ZA SPREMEMBO JAVNEGA RAZPISA

Pred potekom roka za oddajo vlog lahko ministrstvo spremeni razpisno dokumentacijo z izdajo sprememb oziroma dopolnitev. Vsaka taka sprememba oziroma dopolnitev bo sestavni del razpisne dokumentacije in bo objavljena tudi na spletni strani ministrstva: https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave.

## RAZPISNA DOKUMENTACIJA IN DODATNE INFORMACIJE

Razpisno dokumentacijo lahko zainteresirani prijavitelji v razpisnem roku pridobijo na spletni strani ministrstva: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave>.

Dodatne informacije o javnem razpisu lahko zainteresirani prijavitelji dobijo izključno po elektronski pošti na naslovu: gp.mgts@gov.si s pripisom: »Javni razpis za spodbujanje razvoja projektov zadružništva in socialne ekonomije 2023-2024«

Odgovori na pogosto zastavljena vprašanja v zvezi z razpisom bodo objavljeni na spletni strani ministrstva: <https://www.gov.si/drzavni-organi/ministrstva/ministrstvo-za-gospodarstvo-turizem-in-sport/javne-objave>. Objavljeni odgovori na vprašanja postanejo sestavni del razpisne dokumentacije.

Vprašanja bo možno posredovati najpozneje do **vključno 15. 5. 2023,** zadnji odgovori s strani ministrstva pa bodo objavljeni **najpozneje do 15. 5. 2023.** Če bodo vprašanja posredovana po tem datumu, odgovori nanje ne bodo posredovani.

## NAVODILA ZA IZPOLNJEVANJE

V razpisni dokumentaciji se nahajajo prijavni obrazci in priloge, ki jih je potrebno v skladu z navodili na posameznem dokumentu izpolniti, podpisati in žigosati. Obrazci in priloge so sestavni del vloge prijavitelja in jih je potrebno priložiti k prijavi po vrstnem redu v skladu s spodnjim seznamom prijavnih obrazcev in prilog.

Priloge, ki niso del razpisne dokumentacije, pridobi oziroma pripravi prijavitelj sam in so prav tako obvezni sestavni del vloge na javni razpis. Vsa zahtevana razpisna dokumentacija mora biti speta ali vložena v mapo z vidno označenimi prilogami, ki si sledijo po vrstnem redu v skladu s spodnjim seznamom.

* 1. Seznam prijavnih obrazcev in prilog

Prijavni obrazci

Razpisni dokumentaciji so priloženi obrazci, ki morajo biti izpolnjeni v skladu z navodili na posameznem obrazcu in so sestavni del vloge:

a.) Obrazci, ki so del razpisne dokumentacije (izpolni jih prijavitelj in/ali projektni partner)

* Obrazec št. 1 : Osnovni podatki o projektu, prijavitelju in partnerju in prijavnica (vloga)
* Obrazec št. 2: Finančni načrt,
* Obrazec št. 3: Izjava prijavitelja o izpolnjevanju in sprejemanju razpisnih pogojev,
* Obrazec št. 4: Izjava partnerja o izpolnjevanju in sprejemanju razpisnih pogojev,
* Obrazec št. 5: Spisek že odobrenih državnih pomoči oz. pomoči de minimis,
* Obrazec št. 6: Pooblastilo za pridobitev podatkov od Finančne uprave Republike Slovenije za prijavitelja,
* Obrazec št. 7: Pooblastilo za pridobitev podatkov od Finančne uprave Republike Slovenije za projektnega partnerja,

b.) Priloge, ki so del razpisne dokumentacije (izpolni jih prijavitelj in/ali deležnik, ki projektu nudi podporo)

* Priloga št. 1: Vzorec pogodbe o sofinanciranju (ni potrebno priložiti vlogi na javni razpis).
* Priloga št. 2: Vzorec konzorcijske pogodbe (ni potrebno priložiti vlogi na javni razpis).
* Priloga št. 3: Označba vloge.
* Priloga št. 4: Pisno podpore projektu (če je relevantno; in sicer je potrebno Pismo podpore priložiti k vlogi na javni razpis za vsakega deležnika, ki izkazuje podporo projektu, posebej).

c.) Priloge, ki niso del razpisne dokumentacije in jih morajo prijavitelji in partnerji priložiti sami

* Priloga št. 5: Kopija dokazila ZZZS glede števila zaposlenih oseb na dan 1. 3. 2023 (samo za prijavitelja).
* Priloga št. 6: Kopija veljavnega ustanovitvenega ali drugega temeljnega akta z vsemi spremembami in dopolnitvami (samo za prijavitelja in projektnega partnerja).
* Priloga št. 7: USB z izpolnjenim Obrazcem št. 1 in Obrazcem št. 2 (priloži prijavitelj v imenu konzorcija).
* Priloga št. 8: Vzorec vmesnega in končnega poročila.

d.) Priloga, ki je del razpisne dokumentacije in je ni potrebno priložiti

* Priloga št. 9: Metodologija za izračun standardne lestvice stroška na enoto za stroške plač in povračil stroškov v zvezi z delom (SSE).
* Priloga št. 10: Varovanje osebnih podatkov in poslovnih skrivnosti.

### Seznam prijavnih obrazcev in prilog

V kolikor prijavitelj kandidira samostojno popolna vloga vsebuje pravilno in v celoti izpolnjene obrazce št.: 1, 2, 3, 5 (za prijavitelja in projektnega partnerja), 6 ter priloge št. 3, 4 (v primeru podpore zunanjih deležnikov), 5, 6 in 7.

V kolikor prijavitelj kandidira v skupaj s projektnim partnerjem popolna vloga vsebuje pravilno in v celoti izpolnjene obrazce št.: 1, 2, 3, 4, 5, 6, 7 ter priloge št. 3, 4 (v primeru podpore zunanjih deležnikov), 5, 6 (za prijavitelja in projektnega partnerja) in 7.

Ministrstvo za gospodarstvo,

turizem in šport

1. Gospodarska dejavnost je vsaka dejavnost, ki se opravlja proti plačilu na trgu (Zakon o preprečevanju omejevanja konkurence (Uradni list RS, št. 130/22)). [↑](#footnote-ref-1)
2. https://www.gov.si/assets/vladne-sluzbe/SVRK/Strategija-razvoja-Slovenije-2030/Strategija\_razvoja\_Slovenije\_2030.pdf [↑](#footnote-ref-2)
3. Izpolnjevanje prvega načela bo zagotovljeno z izbiro enega od predlaganih vsebinskih področji javnega razpisa, izpolnjevanje drug dveh načel pa bo preverjeno v sklopu izpolnjevanja pogojev prijaviteljev (in partnerjev) javnega razpisa. [↑](#footnote-ref-3)
4. https://eur-lex.europa.eu/legal-content/SL/TXT/?uri=CELEX%3A52021DC0778&qid=1644937802979 [↑](#footnote-ref-4)
5. Zadrugo lahko ustanovijo najmanj trije ustanovitelji. Ustanovitelji so lahko fizične oziroma pravne osebe. V kolikor projekt izvaja prijavitelj, ki ni registrirano socialno podjetje in/ali zadruga, sam, mora z dvema tretjima deležnikoma oblikovati zadrugo. [↑](#footnote-ref-5)
6. Vsebinska področja Strategije razvoja Slovenije 2030 so:

1. Zdravo in aktivno življenje

2. Znanje in spretnosti za kakovostno življenje in delo

3. Dostojno življenje za vse

4. Kultura in jezik kot temeljna dejavnika nacionalne identitete

5. Gospodarska stabilnost

6. Konkurenčen in družbeno odgovoren podjetniški in raziskovalni sektor

7. Vključujoč trg dela in kakovostna delovna mesta

8. Nizko-ogljično krožno gospodarstvo

9. Trajnostno upravljanje naravnih virov

10. Zaupanja vreden pravni sistem

11. Varna in globalno odgovorna Slovenija

12. Učinkovito upravljanje in kakovostne javne storitve [↑](#footnote-ref-6)